title: Απόφαση αριθ. 716/2009/ΕΚ του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009 , για τη θέσπιση κοινοτικού προγράμματος υποστήριξης συγκεκριμένων δραστηριοτήτων στον τομέα των χρηματοπιστωτικών υπηρεσιών, της χρηματοοικονομικής αναφοράς και του λογιστικού ελέγχου

text:
               25.9.2009

               EL

               Επίσημη Εφημερίδα της Ευρωπαϊκής Ένωσης

               L 253/8

      ΑΠΌΦΑΣΗ αριθ. 716/2009/ΕΚ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 16ης Σεπτεμβρίου 2009
   για τη θέσπιση κοινοτικού προγράμματος υποστήριξης συγκεκριμένων δραστηριοτήτων στον τομέα των χρηματοπιστωτικών υπηρεσιών, της χρηματοοικονομικής αναφοράς και του λογιστικού ελέγχου
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95,
   την πρόταση της Επιτροπής,
   τη γνώμη της Ευρωπαϊκής Οικονομικής και Κοινωνικής Επιτροπής (1),
   Αποφασίζοντας σύμφωνα με τη διαδικασία του άρθρου 251 της συνθήκης (2),
   Εκτιμώντας τα ακόλουθα:

               (1)

               Ο τομέας των χρηματοπιστωτικών υπηρεσιών είναι βασική συνιστώσα της εσωτερικής αγοράς, καίριας σημασίας για την ορθή λειτουργία της ευρωπαϊκής οικονομίας και για την ανταγωνιστικότητα σε παγκόσμιο επίπεδο. Ένας υγιής και δυναμικός χρηματοπιστωτικός τομέας προϋποθέτει ένα ισχυρό πλαίσιο κανονιστικών ρυθμίσεων και εποπτείας, ικανό να ανταποκριθεί στην προϊούσα ενοποίηση των χρηματαγορών στην Κοινότητα.

               (2)

               Η κρίση στις χρηματαγορές από το 2007 έθεσε το ζήτημα της εποπτείας των χρηματοπιστωτικών οργανισμών και της χρηματοοικονομικής αναφοράς και του λογιστικού ελέγχου στο επίκεντρο του πολιτικού θεματολογίου της Κοινότητας σε σχέση με το οποίο είναι αναγκαίο να εξασφαλισθεί ένα εύρυθμης λειτουργίας κοινό πλαίσιο για την εσωτερική αγορά.

               (3)

               Μέσα σε μια παγκόσμια οικονομία υπάρχει επίσης ανάγκη σύγκλισης των προτύπων μεταξύ των διαφορετικών εθνικών οικονομιών και ανάπτυξης διεθνών προτύπων στα πλαίσια μιας διαφανούς και δημοκρατικής διεργασίας. Είναι επομένως σημαντικό η Κοινότητα να διαδραματίζει έναν ρόλο στη διεθνή διαδικασία καθορισμού προτύπων για τις χρηματαγορές. Για την προστασία των συμφερόντων της Κοινότητας και για να διασφαλισθεί ότι τα παγκόσμια πρότυπα θα είναι υψηλής ποιότητας και συμβατά με την κοινοτική νομοθεσία, έχει ζωτική σημασία να αντιπροσωπεύονται επαρκώς τα συμφέροντα της Κοινότητας στις ανωτέρω διεθνείς διαδικασίες καθορισμού προτύπων.

               (4)

               Σύμφωνα με τον κανονισμό (ΕΚ) αριθ. 1606/2002 του Ευρωπαϊκού Κοινοβουλίου και του Συμβουλίου, της 19ης Ιουλίου 2002, για την εφαρμογή διεθνών λογιστικών προτύπων (3) («κανονισμός ΔΛΠ»), τα Διεθνή Πρότυπα Χρηματοοικονομικής Αναφοράς (ΔΠΧΑ) θα πρέπει να ενσωματωθούν στο κοινοτικό δίκαιο για να εφαρμοστούν από τις επιχειρήσεις με κινητές αξίες εισηγμένες για διαπραγμάτευση σε οργανωμένη αγορά της Κοινότητας, υπό τον όρο ότι τα ΔΠΧΑ πληρούν τα κριτήρια που ορίζονται στον κανονισμό ΔΛΠ. Τα ΔΠΧΑ επομένως διαδραματίζουν σημαντικό ρόλο στη λειτουργία της ενιαίας αγοράς και η Κοινότητα έχει επομένως άμεσο συμφέρον να εξασφαλίσει ότι η διαδικασία μέσω της οποίας αναπτύσσονται και εγκρίνονται τα ΔΠΧΑ παράγει πρότυπα συμβατά με τις απαιτήσεις του νομικού πλαισίου της εσωτερικής αγοράς.

               (5)

               Τα ΔΠΧΑ εκδίδονται από τον Οργανισμό Διεθνών Λογιστικών Προτύπων (ΟΔΛΠ) και οι σχετικές ερμηνείες εκδίδονται από την επιτροπή διερμηνειών των Διεθνών Προτύπων Χρηματοοικονομικής Αναφοράς (ΕΔΔΠΧΑ), δύο οργανισμούς του Ιδρύματος της Επιτροπής Διεθνών Λογιστικών Προτύπων (ΙΕΔΛΠ). Είναι επομένως σημαντικό να καθιερωθούν οι δέουσες ρυθμίσεις χρηματοδότησης για το ΙΕΔΛΠ.

               (6)

               Η ευρωπαϊκή συμβουλευτική ομάδα για θέματα χρηματοοικονομικής αναφοράς (ΕΣΟΧΑ) ιδρύθηκε το 2001 από ευρωπαϊκές οργανώσεις που αντιπροσωπεύουν τους εκδότες κινητών αξιών, τους επενδυτές και τους λογιστές που συμμετέχουν στη διαδικασία χρηματοοικονομικής αναφοράς. Σύμφωνα με τον κανονισμό ΔΛΠ, η ΕΣΟΧΑ παρέχει στην Επιτροπή γνωμοδοτήσεις αποφαινόμενη εάν ένα λογιστικό πρότυπο που εξέδωσε ο ΟΔΛΠ ή μια ερμηνεία που εξέδωσε η ΕΔΔΠΧΑ προς επικύρωση συμμορφώνονται προς το κοινοτικό δίκαιο. Η ΕΣΟΧΑ χρησιμοποιείται όλο και περισσότερο ως βήμα για την παροχή, σε πρώιμα στάδια, τεχνικών εισροών στον ΟΔΛΠ σχετικά με τα σχέδια λογιστικών προτύπων.

               (7)

               Λαμβάνοντας υπόψη το ζωτικό ρόλο της ΕΣΟΧΑ στο έργο της υποστήριξης της νομοθεσίας της εσωτερικής αγοράς και των κοινοτικών πολιτικών και στην εκπροσώπηση των ευρωπαϊκών συμφερόντων στη διαδικασία καθορισμού προτύπων διεθνώς, επιβάλλεται η Κοινότητα να συμβάλει στη χρηματοδότηση της ΕΣΟΧΑ.

               (8)

               Στον τομέα του υποχρεωτικού λογιστικού ελέγχου, το συμβούλιο εποπτείας δημοσίου συμφέροντος (PIOB) συστήθηκε το 2005 από την ομάδα παρακολούθησης, ένα διεθνή οργανισμό αρμόδιο για την παρακολούθηση των μεταρρυθμίσεων της διεθνούς ομοσπονδίας ελεγκτών (ΔΟΕ) σε θέματα διακυβέρνησης. Ρόλος του PIOB είναι να επιτηρεί τη διεργασία που οδηγεί στην έγκριση των διεθνών ελεγκτικών προτύπων (ΔΕΠ) και άλλες δραστηριότητες δημοσίου συμφέροντος της ΔΟΕ. Τα ΔΕΠ μπορούν να εγκρίνονται για εφαρμογή τους στην Κοινότητα υπό τον όρο, ιδίως, ότι έχουν αναπτυχθεί με τη δέουσα διεργασία, υπό δημόσια εποπτεία και με διαφάνεια όπως απαιτείται δυνάμει του άρθρου 26 της οδηγίας 2006/43/ΕΚ του Ευρωπαϊκού Κοινοβουλίου και του Συμβουλίου, της 17ης Μαΐου 2006, για τους υποχρεωτικούς ελέγχους των ετήσιων και των ενοποιημένων λογαριασμών (4).

               (9)

               Η εισαγωγή των ΔΕΠ στο κοινοτικό δίκαιο και ο βασικός ρόλος του PIOB στο να εξασφαλίζει ότι πληρούν τις απαιτήσεις της οδηγίας 2006/43/ΕΚ σημαίνουν ότι η Κοινότητα έχει άμεσο συμφέρον να εξασφαλίσει ότι η διαδικασία ανάπτυξης και έγκρισης των προτύπων αυτών καταλήγει σε πρότυπα εναρμονισμένα προς το νομικό πλαίσιο της εσωτερικής αγοράς. Είναι επομένως σημαντικό να διασφαλιστούν κατάλληλες ρυθμίσεις χρηματοδότησης για το PIOB.

               (10)

               Χρειάζεται επομένως να θεσπιστεί κοινοτικό πρόγραμμα («πρόγραμμα») για τη δυνατότητα συγχρηματοδότησης των δραστηριοτήτων της ΕΣΟΧΑ, του ΙΕΔΛΠ και του PIOB, που επιδιώκουν, σύμφωνα με το άρθρο 162 του κανονισμού (ΕΚ, Ευρατόμ) αριθ. 2342/2002, της Επιτροπής, της 23ης Δεκεμβρίου 2002, για τη θέσπιση των κανόνων εφαρμογής του κανονισμού (ΕΚ, Ευρατόμ) αριθ. 1605/2002 του Συμβουλίου (5), στόχους γενικού ευρωπαϊκού συμφέροντος με το σχεδιασμό προτύπων, την επικύρωση προτύπων ή την εποπτεία των διαδικασιών καθορισμού προτύπων στον τομέα της χρηματοοικονομικής αναφοράς και του λογιστικού ελέγχου.

               (11)

               Θα πρέπει επίσης να επιχορηγηθούν οι τρεις νομικές δομές υποστήριξης, αποκλειστικός στόχος των οποίων είναι η παροχή διοικητικής υποστήριξης στην ευρωπαϊκή επιτροπή ρυθμιστικών αρχών των αγορών κινητών αξιών, που συστάθηκε με την απόφαση 2009/77/ΕΚ της Επιτροπής (6), στην επιτροπή ευρωπαϊκών αρχών τραπεζικής εποπτείας, που συστάθηκε με την απόφαση 2009/78/ΕΚ της Επιτροπής (7) και στην επιτροπή ευρωπαϊκών εποπτικών αρχών ασφαλίσεων και επαγγελματικών συντάξεων, που συστάθηκε με την απόφαση 2009/79/ΕΚ της Επιτροπής (8) (από κοινού «επιτροπές εποπτικών αρχών»), για τη διεκπεραίωση της εντολής τους και την εφαρμογή σχεδίων που αφορούν την εποπτική σύγκλιση, ιδιαίτερα, την κατάρτιση του προσωπικού των εθνικών εποπτικών αρχών και τη διαχείριση σχεδίων τεχνολογίας των πληροφοριών.

               (12)

               Η κρίση στις χρηματαγορές κατέδειξε την επείγουσα ανάγκη προόδου στον τομέα της εποπτικής σύγκλισης και συνεργασίας. Είναι σκόπιμο επομένως να συμβάλει οικονομικά η Κοινότητα σε συγκεκριμένες δράσεις των επιτροπών εποπτικών αρχών, αναγκαίες για να επιτευχθεί πρόοδος.

               (13)

               Η ομοιόμορφη εκτέλεση και εφαρμογή του κοινοτικού δικαίου στον τομέα των χρηματοπιστωτικών υπηρεσιών όσον αφορά την εποπτεία έχει μεγάλη σημασία για την κατάργηση των υφισταμένων εμποδίων στην ομαλή λειτουργία της εσωτερικής αγοράς. Ένας από τους πιο αποτελεσματικούς και πρόσφορους τρόπους για την υλοποίηση αυτού του στόχου είναι οι επιτροπές εποπτικών αρχών να εκπαιδεύουν καλύτερα το προσωπικό των εθνικών εποπτικών αρχών και να αναπτύξουν κοινά μέσα τεχνολογίας των πληροφοριών.

               (14)

               Οι οργανισμοί που δραστηριοποιούνται στον τομέα της εποπτείας, της λογιστικής και του ελέγχου εξαρτώνται σε μεγάλο βαθμό από τη χρηματοδότηση και, παρά τους σημαντικούς ρόλους τους στην Κοινότητα, κανένας από τους προτεινόμενους δικαιούχους του κοινοτικού προγράμματος δεν λαμβάνει οικονομική ενίσχυση από τον κοινοτικό προϋπολογισμό, πράγμα που μπορεί να έχει επιπτώσεις στην ικανότητά τους να επιτελούν τα καθήκοντά τους που έχουν αποφασιστική σημασία για τη λειτουργία της εσωτερικής αγοράς.

               (15)

               Η κοινοτική συγχρηματοδότηση εξασφαλίζει ότι αυτοί οι οργανισμοί λαμβάνουν σαφή, σταθερή, διαφοροποιημένη, υγιή και επαρκή χρηματοδότηση και ότι είναι σε θέση να εκτελέσουν την αποστολή δημοσίου συμφέροντός που τους έχει ανατεθεί κατά τρόπο ανεξάρτητο και αποτελεσματικό.

               (16)

               Θα πρέπει να προβλεφθεί επαρκής χρηματοδότηση με κοινοτική συμβολή στη λειτουργία των επιτροπών εποπτικών αρχών και στον καθορισμό διεθνών λογιστικών και ελεγκτικών προτύπων, και ειδικότερα στο ΙΕΔΛΠ περιλαμβανομένων της ΕΣΟΧΑ και του PIOB.

               (17)

               Για μια κοινοτική χρηματοδότηση θα πρέπει, ειδικότερα όσον αφορά συγκεκριμένα την περίπτωση του ΙΕΔΛΠ, να τεθεί ως αναγκαία προϋπόθεση, η έμπρακτη εφαρμογή των μεταρρυθμίσεων που ζήτησε η Κοινότητα στο θέμα της διακυβέρνησης.

               (18)

               Οι επιτροπές εποπτικών αρχών κατά τη διαβίβαση των σχεδίων ετήσιων προγραμμάτων εργασίας τους στο Ευρωπαϊκό Κοινοβούλιο, το Συμβούλιο και την Επιτροπή, όπως ζητήθηκε με το ψήφισμα του Ευρωπαϊκού Κοινοβουλίου της 9ης Οκτωβρίου 2008 (9) και στα συμπεράσματα του Συμβουλίου της 14ης Μαΐου 2008, πρέπει να περιλαμβάνουν τμήμα που περιγράφει λεπτομερώς τις δραστηριότητες που χρηματοδοτούνται δυνάμει του προγράμματος κατά τη διάρκεια του έτους διαβίβασης, αναφέροντας ιδιαιτέρως τα ποσά της χρηματοδότησης και τα αποτελέσματα των χρηματοδοτούμενων δραστηριοτήτων, καθώς και περιγραφή των δραστηριοτήτων που προτίθενται να υποβάλουν οι επιτροπές εποπτικών αρχών στην Επιτροπή εντός του έτους που ακολουθεί για χρηματοδότηση δυνάμει του προγράμματος.

               (19)

               Εκτός από την αλλαγή των σχεδίων χρηματοδότησής τους, το ΙΕΔΛΠ και η ΕΣΟΧΑ πραγματοποιούν αυτήν την περίοδο μεταρρυθμίσεις διακυβέρνησης οι οποίες είναι αναγκαίες λόγω της πρόσφατης χρηματοοικονομικής κρίσης για να διασφαλίσουν ότι μέσω της δομής και των διαδικασιών τους εκτελούν την αποστολή δημοσίου συμφέροντος που τους έχει ανατεθεί κατά τρόπο ανεξάρτητο, αποτελεσματικό, διαφανή και δημοκρατικό. Η σημασία των εν λόγω μεταρρυθμίσεων υπογραμμίσθηκε στην έκθεση της Ομάδας Υψηλού Επιπέδου για τη χρηματοοικονομική εποπτεία της οποίας προεδρεύει ο Jacques de Larosière (ομάδα εργασίας Larosière) της 25ης Φεβρουαρίου 2009, στην από 4ης Μαρτίου 2009 ανακοίνωση της Επιτροπής για το εαρινό Ευρωπαϊκό Συμβούλιο, με τίτλο «Η υλοποίηση της ευρωπαϊκής ανάκαμψης» και από την Ομάδα των Είκοσι (G20) που συνεδρίασε στις 2 Απριλίου 2009. Οι μεταρρυθμίσεις αυτές θα πρέπει να έχουν τεθεί σε ισχύ μέχρι να αρχίσει η κοινοτική συγχρηματοδότηση. Σε σχέση δε με το ΙΕΔΛΠ, οι μεταρρυθμίσεις θα πρέπει να περιλαμβάνουν, μεταξύ άλλων, την υλοποίηση των προσδοκιών που εκφράστηκαν στο ψήφισμα του Ευρωπαϊκού Κοινοβουλίου της 24ης Απριλίου 2008 σχετικά με τα Διεθνή Πρότυπα Χρηματοοικονομικής Πληροφόρησης (ΔΠΧΠ) και τη διακυβέρνηση του Συμβουλίου Διεθνών Λογιστικών Προτύπων (ΣΔΛΠ), και στα συμπεράσματα του Συμβουλίου της 8ης Ιουλίου 2008, ιδιαίτερα σε ό, τι αφορά τη σύσταση του Εποπτικού Συμβουλίου με σχετικές εξουσίες και ενδεδειγμένη σύνθεση, την επίτευξη μεγαλύτερης διαφάνειας και νομιμότητας στις διαδικασίες του ΙΕΔΛΠ κατά τον καθορισμό προτύπων και ημερήσιας διάταξης, την ενίσχυση της αποτελεσματικότητας του συμβουλευτικού συμβουλίου για τα πρότυπα και την τυποποίηση του ρόλου των εκτιμήσεων αντίκτυπου ως μέρος της δέουσας διαδικασίας του Οργανισμού Διεθνών Λογιστικών Προτύπων.

               (20)

               Οι δικαιούχοι εκείνοι που ασκούν διεθνείς δραστηριότητες σε τρίτες χώρες, όπως το ΙΕΔΛΠ και το PIOB, δεν θα πρέπει να συνεχίσουν να ωφελούνται από την κοινοτική συγχρηματοδότηση εάν, μετά τα πρώτα δύο έτη συγχρηματοδότησης, δεν έχουν κάνει σημαντικές προόδους προς την κατεύθυνση της εξασφάλισης ότι το μεγαλύτερο μέρος της συνολικής τους χρηματοδότησης προέρχεται από χρηματοδοτική διευθέτηση αντίστοιχης ουδετερότητας, ακόμα και από συμμετέχοντες τρίτων χωρών.

               (21)

               Η οδηγία 2006/43/ΕΚ (10) προβλέπει ότι τα κράτη μέλη συστήνουν ανεξάρτητα εποπτικά όργανα στον τομέα του λογιστικού ελέγχου. Τα πρόσφατα γεγονότα στις αγορές αποκάλυψαν πάντως ελλείψεις σε πολλούς τομείς περιλαμβανομένου και του λογιστικού ελέγχου. Για να βελτιωθεί η ποιότητα του λογιστικού ελέγχου στην Ευρωπαϊκή Ένωση, η Επιτροπή, έως την 1η Ιουλίου 2010, πρέπει να υποβάλει έκθεση για την ενίσχυση της ευρωπαϊκής συνεργασίας μεταξύ των εποπτικών οργάνων εταιρειών ελέγχου.

               (22)

               Η κρίση στις χρηματαγορές θα μπορούσε να οδηγήσει στη σύσταση νέων οργανισμών σε κοινοτικό ή διεθνές επίπεδο με εντολή που θα καλύπτει κοινοτικούς στόχους παρόμοιους με αυτούς των δικαιούχων του προγράμματος.

               (23)

               Θα πρέπει να είναι δυνατό να συμπεριληφθούν στο πρόγραμμα αυτοί οι οργανισμοί ως νέοι δικαιούχοι, υπό τον όρο ότι πληρούν τα αυστηρά κριτήρια επιλεξιμότητας της παρούσας απόφασης.

               (24)

               Τα αναγκαία μέτρα για την εφαρμογή της παρούσας απόφασης θεσπίζονται σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (11).

               (25)

               Θα πρέπει ιδίως να εξουσιοδοτηθεί η Επιτροπή να επιλέγει νέους δικαιούχους για το πρόγραμμα και να τροποποιεί το παράρτημα αναλόγως. Δεδομένου ότι τα μέτρα αυτά είναι γενικής εμβέλειας και έχουν ως αντικείμενο την τροποποίηση μη ουσιωδών στοιχείων της παρούσας απόφασης με τη συμπλήρωσή της με νέα μη ουσιώδη στοιχεία, πρέπει να θεσπίζονται σύμφωνα με την κανονιστική διαδικασία με έλεγχο στην οποία παραπέμπει το άρθρο 5α της απόφασης 1999/468/ΕΚ.

               (26)

               Ο κανονισμός (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (12) (δημοσιονομικός κανονισμός) και ο κανονισμός (ΕΚ, Ευρατόμ) αριθ. 2342/2002, οι οποίοι προστατεύουν τα οικονομικά συμφέροντα της Κοινότητας, θα πρέπει να εφαρμόζονται λαμβάνοντας υπόψη τις αρχές της απλότητας και τις συνέπειας όσον αφορά την επιλογή δημοσιονομικών μέσων, τον περιορισμό του αριθμού των περιπτώσεων για τις οποίες η Επιτροπή διατηρεί άμεση ευθύνη όσον αφορά την εφαρμογή και τη διαχείρισή τους, και την απαιτούμενη αναλογικότητα μεταξύ του ύψους των πόρων και του διοικητικού φόρτου που συνδέεται με τη χρήση τους.

               (27)

               Η χρηματοπιστωτική κρίση απέδειξε την ανάγκη μεταρρύθμισης των ρυθμιστικών και εποπτικών προτύπων του χρηματοοικονομικού τομέα της Ευρωπαϊκής Ένωσης. Στην από 4ης Μαρτίου 2009 ανακοίνωσή της για το εαρινό Ευρωπαϊκό Συμβούλιο, με τίτλο «Η υλοποίηση της ευρωπαϊκής ανάκαμψης», η Επιτροπή ανακοίνωσε την πρόθεσή της να υποβάλει τις αναγκαίες νομοθετικές προτάσεις λαμβάνοντας δεόντως υπόψη τα συμπεράσματα της ομάδας de Larosière. Το Ευρωπαϊκό Συμβούλιο της 19ης και 20ής Μαρτίου 2009 συμφώνησε σχετικά με την ανάγκη για βελτίωση της ρύθμισης και εποπτεία των χρηματοπιστωτικών ιδρυμάτων εντός της Ευρωπαϊκής Ένωσης, τη βάση δε για κάθε δράση να αποτελέσει η έκθεση της ομάδας de Larosière. Η Επιτροπή πρέπει να υποβάλει σχετικές προτάσεις στο Ευρωπαϊκό Κοινοβούλιο και στο Συμβούλιο το συντομότερο δυνατόν και εν πάση περιπτώσει έως την 1η Ιουλίου 2010.

               (28)

               Η παρούσα απόφαση προβλέπει τη δυνατότητα να συγχρηματοδοτούνται οι δραστηριότητες ορισμένων οργανισμών που επιδιώκουν στόχους γενικού κοινοτικού ενδιαφέροντος σε ζητήματα που αφορούν το σύνολο της Κοινότητας στον τομέα των χρηματοπιστωτικών υπηρεσιών και το σχεδιασμό προτύπων, την επικύρωση προτύπων ή την εποπτεία των διαδικασιών καθορισμού προτύπων στον τομέα της χρηματοοικονομικής αναφοράς και του λογιστικού ελέγχου.

               (29)

               Προτείνεται κοινοτική χρηματοδότηση για έναν σαφώς καθορισμένο και περιορισμένο αριθμό των σημαντικότερων οργανισμών στον τομέα των χρηματοπιστωτικών υπηρεσιών. Στο τρέχον θεσμικό πλαίσιο, οι νέες ρυθμίσεις χρηματοδότησης θα εξασφαλίσουν σταθερή, διαφοροποιημένη, υγιή και επαρκή χρηματοδότηση ώστε να επιτραπεί στους σχετικούς οργανισμούς να εκτελούν τη σχετική με την Κοινότητα ή την κοινοτικού δημοσίου συμφέροντος αποστολή τους κατά τρόπο ανεξάρτητο και αποτελεσματικό. Η χρηματοδοτική υποστήριξη χορηγείται σύμφωνα με τις διατάξεις του δημοσιονομικού κανονισμού και του κανονισμού (ΕΚ, Ευρατόμ) αριθ. 2342/2002.

               (30)

               Δεδομένου ότι οι στόχοι της παρούσας απόφασης δεν μπορούν να υλοποιηθούν επαρκώς από τα κράτη μέλη και μπορούν επομένως, λόγω της κλίμακας και των επιπτώσεών της, να υλοποιηθούν καλύτερα σε κοινοτικό επίπεδο, η Κοινότητα μπορεί να λάβει μέτρα σύμφωνα με την αρχή της επικουρικότητας, όπως ορίζεται στο άρθρο 5 της συνθήκης. Σύμφωνα με την αρχή της αναλογικότητας, όπως ορίζεται στο ίδιο άρθρο, η παρούσα απόφαση δεν υπερβαίνει ό, τι είναι απαραίτητο για την επίτευξη των στόχων αυτών,

         ΑΠΟΦΑΣΙΖΟΥΝ:
   Άρθρο 1
   Θέσπιση του προγράμματος
   Με την παρούσα απόφαση θεσπίζεται κοινοτικό πρόγραμμα, («το πρόγραμμα»), για την περίοδο από την 1η Ιανουαρίου 2010 έως τις 31 Δεκεμβρίου 2013 για να υποστηριχθούν οι δραστηριότητες των οργανισμών που συμβάλλουν στην επίτευξη των στόχων πολιτικής της Κοινότητας σε σχέση με την εποπτική σύγκλιση και συνεργασία στον τομέα των χρηματοπιστωτικών υπηρεσιών και σε σχέση με τη χρηματοοικονομική αναφορά και τους λογιστικούς ελέγχους.
   Άρθρο 2
   Στόχοι
   1.   Γενικός στόχος του προγράμματος είναι να βελτιωθούν οι συνθήκες για τη λειτουργία της εσωτερικής αγοράς υποστηρίζοντας τη δράση, τις δραστηριότητες ή τις ενέργειες ορισμένων οργανισμών στους τομείς των χρηματοπιστωτικών υπηρεσιών, της χρηματοοικονομικής αναφοράς και του λογιστικού ελέγχου.
   2.   Το πρόγραμμα καλύπτει:.

               α)

               δραστηριότητες που υποστηρίζουν την εφαρμογή των κοινοτικών πολιτικών που στοχεύουν στην εποπτική σύγκλιση, ιδίως μέσω της κατάρτισης του προσωπικού των εθνικών εποπτικών αρχών και της διαχείρισης προγραμμάτων τεχνολογίας των πληροφοριών στον τομέα των χρηματοπιστωτικών υπηρεσιών, και

               β)

               δραστηριότητες που αναπτύσσουν ή που συνεισφέρουν στοιχεία για την ανάπτυξη προτύπων, που εφαρμόζουν, αξιολογούν ή παρακολουθούν πρότυπα ή εποπτεύουν τις διαδικασίες καθορισμού προτύπων προς υποστήριξη της εφαρμογής των κοινοτικών πολιτικών στον τομέα της χρηματοοικονομικής αναφοράς και του λογιστικού ελέγχου.

         3.   Η ανεξαρτησία των επιτροπών εποπτικών αρχών, όπως έχει προβλεφθεί στις αποφάσεις 2009/77/ΕΚ, 2009/78/ΕΚ και 2009/79/ΕΚ, δεν θίγεται από την εφαρμογή του προγράμματος.
   Άρθρο 3
   Πρόσβαση στο πρόγραμμα
   Για να είναι επιλέξιμος για κοινοτική χρηματοδότηση στο πλαίσιο του προγράμματος, ένας δικαιούχος:

               α)

               πρέπει να είναι μη κερδοσκοπικό νομικό πρόσωπο με στόχο την προώθηση του δημόσιου συμφέροντος και την επιδίωξη στόχων γενικού ευρωπαϊκού ενδιαφέροντος όπως προβλέπεται στο άρθρο 162 του κανονισμού (ΕΚ, Ευρατόμ) αριθ. 2342/2002, και

               β)

               δεν επιτρέπεται, κατά τη χορήγηση της επιχορήγησης, να βρίσκεται σε μία από τις καταστάσεις που αναφέρονται στο άρθρο 93 παράγραφος 1, το άρθρο 94 και το άρθρο 96 παράγραφος 2 στοιχείο α) του δημοσιονομικού κανονισμού.

         Άρθρο 4
   Δικαιούχοι του προγράμματος
   1.   Από το πρόγραμμα ωφελούνται οι δικαιούχοι που αναφέρονται στο παράρτημα.
   2.   Οι δικαιούχοι εκείνοι που ασκούν διεθνείς δραστηριότητες σε τρίτες χώρες, όπως το ΙΕΔΛΠ και το PIOB, δεν συνεχίζουν να ωφελούνται από το πρόγραμμα εάν μετά τα πρώτα δύο έτη συγχρηματοδότησης δεν έχουν επιδείξει σημαντικές προόδους προς την κατεύθυνση της εξασφάλισης ότι το μεγαλύτερο μέρος της συνολικής τους χρηματοδότησης προέρχεται από χρηματοδοτική διευθέτηση αντίστοιχης ουδετερότητας, ακόμα και από συμμετέχοντες τρίτων χωρών.
   Άρθρο 5
   Παροχή των επιχορηγήσεων
   1.   Η Επιτροπή παρέχει τη χρηματοδότηση στο πλαίσιο του προγράμματος υπό μορφή επιχορηγήσεων και μόνο μετά την παραλαβή κατάλληλου προγράμματος εργασιών και κατ’ εκτίμηση γενικού προϋπολογισμού.
   2.   Η κοινοτική χρηματοδότηση χορηγείται υπό τη μορφή επιχορηγήσεων λειτουργίας ή επιχορηγήσεων δράσης, υπό τις ακόλουθες προϋποθέσεις:

               α)

               στην περίπτωση των δικαιούχων που ορίζονται στο τμήμα Α του παραρτήματος η κοινοτική χρηματοδότηση χορηγείται υποχρεωτικά υπό τη μορφή επιχορηγήσεων λειτουργίας, και

               β)

               στην περίπτωση των δικαιούχων που ορίζονται στο τμήμα Β του παραρτήματος:

                           i)

                           οι δικαιούχοι μπορούν να επιλέγουν ανάμεσα σε επιχορήγηση δράσης και επιχορήγηση λειτουργίας, και

                           ii)

                           κατά την υποβολή του προγράμματος εργασίας του και του κατ’ εκτίμηση γενικού προϋπολογισμού του στην Επιτροπή σύμφωνα με την παράγραφο 1, ο δικαιούχος πρέπει να παράσχει στην Επιτροπή γραπτή επιβεβαίωση ότι το αίτημά του για χρηματοδότηση δεν υπονομεύει την ανεξαρτησία των επιτροπών εποπτικών αρχών προς τις οποίες ο εν λόγω δικαιούχος παρέχει λειτουργία διοικητικής υποστήριξης.

         3.   Οι επιχορηγήσεις λειτουργίας χορηγούνται μόνον για τη χρηματοδότηση του κόστους λειτουργίας και των τρεχουσών δαπανών των δικαιούχων, περιλαμβανομένης της λειτουργίας των γραμματειών τους και των αποδοχών των υπαλλήλων τους.
   Σε περίπτωση ανανέωσης, αυτές οι επιχορηγήσεις λειτουργίας δεν μειώνονται αυτομάτως.
   4.   Οι επιχορηγήσεις δράσης χορηγούνται μόνο για τις δραστηριότητες που καθορίζονται στο άρθρο 6 και πληρούν όλους τους ακόλουθους όρους:

               α)

               ο αποκλειστικός στόχος των επιχορηγήσεων δράσης πρέπει να είναι η εξασφάλιση δυνατότητας στους δικαιούχους του τμήματος Β του παραρτήματος να παρέχουν διοικητική υποστήριξη στην επιτροπή εποπτικών αρχών προκειμένου να αναπτυχθούν και να υλοποιηθούν τα έργα που προβλέπονται στις αποφάσεις σχετικά με επιχορηγήσεις δράσης, και

               β)

               ο ρόλος διοικητικής υποστήριξης των δικαιούχων που ορίζονται στο τμήμα Β του παραρτήματος πρέπει να καθορίζεται σαφώς στα αντίστοιχα καταστατικά τους.

         Η λειτουργία διοικητικής υποστήριξης που αναφέρεται στο στοιχείο β) είναι ο μοναδικός σκοπός των δικαιούχων που αναφέρονται στο τμήμα Β του παραρτήματος και περιλαμβάνει την υλοποίηση των δραστηριοτήτων που ορίζονται στο άρθρο 6 προς όφελος των επιτροπών εποπτικών αρχών.
   5.   Η Επιτροπή αποφασίζει σχετικά με τα ποσά και με το μέγιστο ποσοστό της χρηματοδότησης. Οι σχετικές αποφάσεις της Επιτροπής δημοσιοποιούνται.
   Άρθρο 6
   Επιλέξιμες δραστηριότητες των δικαιούχων για τις επιχορηγήσεις δράσης
   Οι ακόλουθες δραστηριότητες θεωρούνται επιλέξιμες για επιχορηγήσεις δράσης ως ειδικά έργα με κοινοτική διάσταση με την επιφύλαξη του άρθρου 2 παράγραφος 3 και των άρθρων 3 και 5:

               α)

               σχέδια τεχνολογίας των πληροφοριών·

               β)

               προγράμματα κατάρτισης και απόσπασης προσωπικού για το προσωπικό των εθνικών εποπτικών αρχών·

               γ)

               φιλοξενία διασκέψεων, σεμιναρίων, δραστηριοτήτων κατάρτισης και συνεδριάσεων εμπειρογνωμόνων·

               δ)

               προετοιμασία και έκδοση δημοσιεύσεων, προετοιμασία και εκτέλεση άλλων δραστηριοτήτων πληροφόρησης·

               ε)

               διεξαγωγή έρευνας, εκπόνηση μελετών, και

               στ)

               άλλες ειδικές δραστηριότητες υποστήριξης σχετικά με το κοινοτικό δίκαιο ή την πολιτική στον τομέα της λογιστικής και του λογιστικού ελέγχου η της εποπτικής σύγκλισης ή συνεργασίας.

         Άρθρο 7
   Επιλογή νέων δικαιούχων
   1.   Η Επιτροπή δύναται να επιλέγει νέους δικαιούχους για το πρόγραμμα και να τροποποιεί αναλόγως το παράρτημα. Τα μέτρα αυτά, τα οποία έχουν ως αντικείμενο την τροποποίηση μη ουσιωδών στοιχείων της παρούσας απόφασης με τη συμπλήρωσή της, θεσπίζονται σύμφωνα με την κανονιστική διαδικασία με έλεγχο στην οποία παραπέμπει το άρθρο 13 παράγραφος 2.
   2.   Για να είναι επιλέξιμος ως νέος δικαιούχος, ο φορέας πληροί τα κριτήρια που καθορίζονται στο άρθρο 3 και, τουλάχιστον, ένα από τα ακόλουθα κριτήρια:

               α)

               πρέπει να είναι άμεσος διάδοχος ενός από τους δικαιούχους που παρατίθενται στο παράρτημα·

               β)

               πρέπει να ασκεί δραστηριότητες που υποστηρίζουν την εφαρμογή των κοινοτικών πολιτικών με απώτερο στόχο την εποπτική σύγκλιση και συνεργασία στον τομέα των χρηματοπιστωτικών υπηρεσιών· ή

               γ)

               πρέπει να συμμετέχει άμεσα στο στάδιο της ανάπτυξης ή να συνεισφέρει στην ανάπτυξη διεθνών προτύπων, στην εφαρμογή, την αξιολόγηση ή την παρακολούθηση των προτύπων αυτών ή στην εποπτεία των διαδικασιών καθορισμού προτύπων προς υποστήριξη της εφαρμογής των κοινοτικών πολιτικών στον τομέα της χρηματοοικονομικής αναφοράς και του λογιστικού ελέγχου.

         3.   Όταν ένας φορέας που επιλέγεται από την Επιτροπή ως νέος δικαιούχος:

               α)

               πληροί το κριτήριο που ορίζεται στην παράγραφο 2 στοιχείο α) του παρόντος άρθρου, δύναται να λάβει την επιχορήγηση του προκατόχου του που παρατίθεται στο παράρτημα, υπό τον όρο ότι, στην περίπτωση επιχορήγησης δράσης, ο φορέας αυτός πληροί επίσης τα κριτήρια για τις επιλέξιμες δραστηριότητες που ορίζονται στο άρθρο 6· ή

               β)

               πληροί τα κριτήρια για τις επιλέξιμες δραστηριότητες που ορίζονται στο άρθρο 6 και τα κριτήρια που καθορίζονται στο στοιχείο β) ή γ) της παραγράφου 2 του παρόντος άρθρου, δύναται να λάβει επιχορήγηση δράσης.

         Δυνάμει του στοιχείου β) της παρούσας παραγράφου, το μέγιστο ποσό χρηματοδότησης που είναι διαθέσιμο στο πλαίσιο της επιχορήγησης δράσης δεν υπερβαίνει σε ετήσια βάση τις πιστώσεις που δεν έχουν χρησιμοποιηθεί στα πλαίσια των επιχορηγήσεων που παρέχονται για συγκεκριμένες ενέργειες ή των επιχορηγήσεων λειτουργίας σύμφωνα με το άρθρο 9.
   Άρθρο 8
   Διαφάνεια
   Κάθε δικαιούχος χρηματοδότησης που παρέχεται στο πλαίσιο του προγράμματος τονίζει σε εμφανή θέση, όπως ιστοχώρο, δημοσίευση ή ετήσια έκθεση, το γεγονός ότι έχει λάβει χρηματοδότηση από τον προϋπολογισμό της Ευρωπαϊκής Ένωσης.
   Άρθρο 9
   Δημοσιονομικές διατάξεις
   1.   Το δημοσιονομικό κονδύλιο για την εφαρμογή της παρούσας απόφασης κατά την περίοδο 2010–2013 ανέρχεται σε 38,7 εκατ. ευρώ. Εντός του κονδυλίου αυτού οι πιστώσεις αναλήψεων υποχρεώσεων προς τους δικαιούχους που ορίζονται στο τμήμα Β του παραρτήματος ισούνται τουλάχιστον με 13,5 εκατ. ευρώ, οι πιστώσεις αναλήψεων υποχρεώσεων προς το ΙΕΔΛΠ δεν υπερβαίνουν τα 12,75 εκατ. ευρώ και εκείνες προς την ΕΣΟΧΑ δεν υπερβαίνουν τα 11,25 εκατ. ευρώ.
   2.   Οι πιστώσεις που διατίθενται σύμφωνα με την παρούσα απόφαση καθορίζονται ετησίως από την αρμόδια για τον προϋπολογισμό αρχή εντός των ορίων του δημοσιονομικού πλαισίου.
   3.   Όταν η Επιτροπή υποβάλλει την πρώτη αίτηση για πιστώσεις ως μέρος του προσχεδίου προϋπολογισμού στην αρμόδια για τον προϋπολογισμό αρχή σε σχέση με το ΙΕΔΛΠ, ένα μήνα πριν από την υποβολή της αίτησης παρέχει έκθεση για τις μεταρρυθμίσεις διακυβέρνησης του ΙΕΔΛΠ προς το Ευρωπαϊκό Κοινοβούλιο και το Συμβούλιο. Η εν λόγω έκθεση αξιολογείται δεόντως από το Ευρωπαϊκό Κοινοβούλιο και το Συμβούλιο. Η έκθεση επικεντρώνεται στη διάρθρωση και τις διεργασίες της διακυβέρνησης, περιλαμβανομένης της σύνθεσης και των εξουσιών του Εποπτικού Συμβουλίου, ιδίως στην ικανότητα αυτού του οργάνου να εκτελεί την αποστολή δημοσίου συμφέροντος που του έχει ανατεθεί κατά τρόπο διαφανή και αποτελεσματικό. Η έκθεση παρουσιάζει επίσης την πρόοδο έν σχέσει προς τους τεθέντες στόχους όσον αφορά την εφαρμογή από τις τρίτες χώρες των ΔΠΧΑ στους εγχώριους εκδότες τους.
   4.   Όταν η Επιτροπή υποβάλλει την πρώτη αίτηση για πιστώσεις ως μέρος του προσχεδίου προϋπολογισμού στην αρμόδια για τον προϋπολογισμό αρχή σε σχέση με το έτος που ακολουθεί τα πρώτα δύο έτη χρηματοδότησης του ΙΕΔΛΠ και του PIOB, ένα μήνα πριν από την υποβολή της αίτησης παρέχει έκθεση σχετικά με το κατά πόσον το ΙΕΔΛΠ και το PIOB έχουν παρουσιάσει σημαντικές προόδους προς την κατεύθυνση της εξασφάλισης ότι το μεγαλύτερο μέρος της συνολικής τους χρηματοδότησης προέρχεται από χρηματοδοτική διευθέτηση αντίστοιχης ουδετερότητας, ακόμα και από συμβαλλόμενα μέρη τρίτων χωρών. Η έκθεση αυτή αξιολογείται δεόντως από το Ευρωπαϊκό Κοινοβούλιο και το Συμβούλιο σε σχέση με το κατά πόσον σημειώθηκε πρόοδος προς την κατεύθυνση της χρηματοδοτικής ουδετερότητας, ακόμα και από συμβαλλόμενα μέρη τρίτων χωρών.
   Άρθρο 10
   Εφαρμογή
   Τα απαραίτητα μέτρα για την εφαρμογή της παρούσας απόφασης εγκρίνονται από την Επιτροπή σύμφωνα με τις διαδικασίες που ορίζονται στον δημοσιονομικό κανονισμό και τον κανονισμό (ΕΚ, Ευρατόμ) αριθ. 2342/2002.
   Άρθρο 11
   Παρακολούθηση
   1.   Η Επιτροπή εξασφαλίζει ότι:

               α)

               για κάθε ενέργεια που χρηματοδοτείται από το πρόγραμμα δυνάμει επιχορήγησης δράσης, ο δικαιούχος υποβάλλει σε ετήσια βάση τεχνική και οικονομική έκθεση σχετικά με την πρόοδο των εργασιών και τελική έκθεση μετά την ολοκλήρωση της δράσης, και

               β)

               για κάθε ενέργεια που χρηματοδοτείται από το πρόγραμμα δυνάμει επιχορήγησης λειτουργίας, ο δικαιούχος υποβάλλει σε ετήσια βάση έκθεση δραστηριότητας και οικονομική έκθεση σχετικά με την εκτέλεση του προγράμματος εργασίας και τελική έκθεση μετά τη λήξη της περιόδου επιλεξιμότητας για κοινοτική χρηματοδότηση.

         Η Επιτροπή καθορίζει τη μορφή και το περιεχόμενο των εκθέσεων που αναφέρουν τα στοιχεία α) και β).
   2.   Με την επιφύλαξη των ελέγχων που διενεργούνται από το Ελεγκτικό Συνέδριο σε συνεργασία με τα αρμόδια εθνικά όργανα ή υπηρεσίες ελέγχου δυνάμει του άρθρου 248 της συνθήκης ή όλων των ελέγχων που διενεργούνται βάσει του άρθρου 279 παράγραφος 1 πρώτο εδάφιο στοιχείο β) της συνθήκης, οι υπάλληλοι και το λοιπό προσωπικό της Επιτροπής μπορούν να διενεργούν επιτόπιους ελέγχους, περιλαμβανομένων των δειγματοληπτικών ελέγχων, με αντικείμενο τις ενέργειες που χρηματοδοτούνται βάσει του προγράμματος και σύμφωνα με τον κανονισμό (Ευρατόμ, ΕΚ) αριθ. 2185/96 του Συμβουλίου, της 11ης Νοεμβρίου 1996, σχετικά με τους ελέγχους και εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες (13). Αν κριθεί σκόπιμο, διενεργούνται έρευνες από την Ευρωπαϊκή Υπηρεσία Καταπολέμησης της Απάτης (OLAF), οι οποίες διέπονται από τις διατάξεις του κανονισμού (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου (14).
   3.   Η Επιτροπή διασφαλίζει ότι οι συμβάσεις και οι συμφωνίες που προκύπτουν από την εφαρμογή του προγράμματος προβλέπουν ρητώς την επιτήρηση και τον οικονομικό έλεγχο από την Επιτροπή (ή τυχόν εντεταλμένο εκπρόσωπό της) και από την Ευρωπαϊκή Υπηρεσία Καταπολέμησης της Απάτης (OLAF), καθώς και λογιστικούς ελέγχους — επιτόπου εάν απαιτείται — από το Ελεγκτικό Συνέδριο.
   4.   Οι υπάλληλοι της Επιτροπής και το εγκεκριμένο από την Επιτροπή εξωτερικό προσωπικό έχουν το κατάλληλο δικαίωμα πρόσβασης, ιδίως στα γραφεία του δικαιούχου, καθώς και σε όλα τα πληροφοριακά στοιχεία, ακόμη και σε ηλεκτρονική μορφή, που απαιτούνται για την εύρυθμη διεξαγωγή των λογιστικών ελέγχων.
   5.   Το Ελεγκτικό Συνέδριο και η OLAF έχουν τα ίδια δικαιώματα με την Επιτροπή, ιδίως όσον αφορά την πρόσβαση.
   6.   Ο δικαιούχος επιχορήγησης λειτουργίας ή επιχορήγησης δράσης πρέπει να τηρεί στη διάθεση της Επιτροπής όλες τις αποδείξεις για τις δαπάνες που πραγματοποιήθηκαν κατά τη διάρκεια του έτους για το οποίο χορηγήθηκε η επιχορήγηση, ιδίως την επαληθευμένη κατάσταση των λογαριασμών, για χρονικό διάστημα πέντε ετών από την τελευταία πληρωμή. Ο δικαιούχος επιχορήγησης φροντίζει ώστε, εφόσον κρίνεται αναγκαίο, τα δικαιολογητικά που βρίσκονται στην κατοχή των εταίρων ή των μελών να τεθούν στη διάθεση της Επιτροπής.
   7.   Με βάση τα πορίσματα των εκθέσεων και των ελέγχων που αναφέρονται στις παραγράφους 1 και 2, η Επιτροπή εξασφαλίζει, εφόσον κρίνεται αναγκαίο, την αναπροσαρμογή της κλίμακας και των προϋποθέσεων χορήγησης της χρηματοδοτικής συνδρομής που είχαν εγκριθεί αρχικά καθώς και του χρονοδιαγράμματος των πληρωμών.
   8.   Η Επιτροπή εξασφαλίζει ότι λαμβάνεται κάθε αναγκαίο μέτρο για να εξακριβωθεί εάν οι χρηματοδοτούμενες ενέργειες υλοποιούνται σωστά και σύμφωνα με την παρούσα απόφαση και τον δημοσιονομικό κανονισμό.
   Άρθρο 12
   Προστασία των οικονομικών συμφερόντων της Κοινότητας
   1.   Κατά την άσκηση των δραστηριοτήτων που χρηματοδοτούνται στο πλαίσιο του προγράμματος, η Επιτροπή εξασφαλίζει ότι τα οικονομικά συμφέροντα της Κοινότητας προστατεύονται με την εφαρμογή προληπτικών μέτρων κατά της απάτης, της διαφθοράς και κάθε άλλης παράνομης δραστηριότητας, με τη διενέργεια αποτελεσματικών ελέγχων και με την ανάκτηση των αδικαιολογήτως καταβληθέντων ποσών και, εφόσον διαπιστωθούν παρατυπίες, με την επιβολή αποτελεσματικών, αναλογικών και αποτρεπτικών ποινών, σύμφωνα με τους κανονισμούς του Συμβουλίου (ΕΚ, Ευρατόμ) αριθ. 2988/95 (15) και (Ευρατόμ, ΕΚ) αριθ. 2185/96, και τον κανονισμό (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου.
   2.   Για τις κοινοτικές δραστηριότητες που χρηματοδοτούνται δυνάμει του παρόντος προγράμματος, ως «παρατυπία» υπό την έννοια που αναφέρεται στο άρθρο 1, παράγραφος 2 του κανονισμού (ΕΚ, Ευρατόμ) αριθ. 2988/95 νοείται κάθε παράβαση διάταξης του κοινοτικού δικαίου που προκύπτει από πράξη ή παράλειψη ενός οικονομικού φορέα, με πραγματικό ή ενδεχόμενο αποτέλεσμα να ζημιωθεί ο γενικός προϋπολογισμός της Ευρωπαϊκής Ένωσης ή οι προϋπολογισμοί που διαχειρίζονται οι Κοινότητες, είτε με τη μείωση ή απώλεια εσόδων που προέρχονται από ίδιους πόρους που εισπράττονται απευθείας για λογαριασμό της Κοινότητας, είτε με αδικαιολόγητη δαπάνη.
   3.   Η Επιτροπή εξασφαλίζει τη μείωση, αναστολή ή ανάκτηση του ποσού της χρηματοδοτικής συνδρομής που έχει χορηγηθεί για κάποια ενέργεια, εάν διαπιστώσει παρατυπίες, περιλαμβανομένης της μη τήρησης των διατάξεων της παρούσας απόφασης ή της επιμέρους απόφασης ή της σύμβασης ή της συμφωνίας για τη χορήγηση της υπό εξέταση χρηματοδοτικής συνδρομής, ή εάν αποκαλυφθεί ότι, χωρίς να έχει ζητηθεί προηγουμένως η έγκριση της Επιτροπής, η ενέργεια έχει υποστεί σημαντική μεταβολή, ασυμβίβαστη με τη φύση ή τους όρους εκτέλεσής της.
   4.   Εάν οι προθεσμίες δεν τηρούνται ή εάν η πρόοδος στην υλοποίηση της ενέργειας δικαιολογεί μέρος μόνον της χρηματοδοτικής συνδρομής που χορηγήθηκε, ο δικαιούχος καλείται να υποβάλει τις παρατηρήσεις του στην Επιτροπή εντός καθορισμένης προθεσμίας. Εάν ο δικαιούχος δεν υποβάλλει ικανοποιητική απάντηση, η Επιτροπή μπορεί να ακυρώσει το υπόλοιπο της χρηματοδοτικής στήριξης και να απαιτήσει την επιστροφή των ποσών που έχουν ήδη καταβληθεί.
   5.   Η Επιτροπή εξασφαλίζει ότι κάθε ποσό που έχει καταβληθεί αχρεωστήτως επιστρέφεται. Τα ποσά που δεν επιστρέφονται εγκαίρως προσαυξάνονται με τους τόκους, σύμφωνα με τους όρους που καθορίζονται στον δημοσιονομικό κανονισμό.
   Άρθρο 13
   Διαδικασία επιτροπής
   1.   Η Επιτροπή επικουρείται από επιτροπή.
   2.   Στις περιπτώσεις που γίνεται μνεία της παρούσας παραγράφου, εφαρμόζεται το άρθρο 5α παράγραφοι 1 έως 4 και το άρθρο 7 της απόφασης 1999/468/ΕΚ, τηρουμένων των διατάξεων του άρθρου 8 της ίδιας απόφασης.
   Άρθρο 14
   Αξιολόγηση
   1.   Το αργότερο έξι μήνες πριν από το τέλος του προγράμματος, η Επιτροπή υποβάλλει στο Ευρωπαϊκό Κοινοβούλιο και το Συμβούλιο έκθεση βασισμένη, μεταξύ άλλων, στις ετήσιες εκθέσεις που αναφέρονται στο άρθρο 11 παράγραφος 1, σχετικά με την επίτευξη των στόχων του προγράμματος.
   Η έκθεση αυτή αξιολογεί τουλάχιστον τη γενική συνάφεια και τη συνοχή του προγράμματος, την αποτελεσματικότητα της εκτέλεσής του και τη γενική και μεμονωμένη αποτελεσματικότητα των διάφορων ενεργειών με γνώμονα την επίτευξη των στόχων όπως καθορίζονται στο άρθρο 2.
   Η έκθεση διαβιβάζεται επίσης στην Ευρωπαϊκή Οικονομική και Κοινωνική Επιτροπή προς ενημέρωση.
   2.   Το Ευρωπαϊκό Κοινοβούλιο και το Συμβούλιο, σύμφωνα με τη συνθήκη, αποφασίζουν σχετικά με τη συνέχιση του προγράμματος πέραν της 31ης Δεκεμβρίου 2013.
   3.   Η Επιτροπή υποβάλλει στο Ευρωπαϊκό Κοινοβούλιο και το Συμβούλιο το ταχύτερο δυνατόν και εν πάση περιπτώσει έως την 1η Ιουλίου 2010 έκθεση σχετικά με την ανάγκη περαιτέρω μεταρρυθμίσεων του συστήματος χρηματοοικονομικής εποπτείας στην Ευρωπαϊκή Ένωση, λαμβάνοντας υπόψη τις αρμοδιότητες που προβλέπονται από τη συνθήκη, και υποβάλλει, εάν κριθεί σκόπιμο, τις απαραίτητες νομοθετικές προτάσεις.
   4.   Η Επιτροπή υποβάλλει στο Ευρωπαϊκό Κοινοβούλιο και στο Συμβούλιο, παράλληλα με το προσχέδιο προϋπολογισμού για το 2011, έκθεση για τις πιθανές προσαρμογές που πρέπει να επέλθουν στο συνολικό δημοσιονομικό κονδύλι όσον αφορά τις πιστώσεις αναλήψεων υποχρεώσεων προς τους δικαιούχους που αναφέρονται στο τμήμα Β του παραρτήματος.
   5.   Η Επιτροπή υποβάλλει, έως την 1η Ιουλίου 2010, έκθεση για την ενίσχυση της ευρωπαϊκής συνεργασίας μεταξύ των εποπτικών οργάνων εταιρειών ελέγχου.
   Άρθρο 15
   Έναρξη ισχύος
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Στρασβούργο, 16 Σεπτεμβρίου 2009.

            Για το Ευρωπαϊκό Κοινοβούλιο

            Ο Πρόεδρος

         J. BUZEK

            Για το Συμβούλιο

            Η Πρόεδρος

         C. MALMSTRÖM

      (1)  Γνώμη της 25ης Μαρτίου 2009 (δεν έχει δημοσιευθεί ακόμα στην Επίσημη Εφημερίδα).

      (2)  Γνώμη του Ευρωπαϊκού Κοινοβουλίου της 6ης Μαΐου 2009 (δεν έχει δημοσιευθεί ακόμα στην Επίσημη Εφημερίδα) και απόφαση του Συμβουλίου της 27ης Ιουλίου 2009.

      (3)  ΕΕ L 243 της 11.9.2002, σ. 1.

      (4)  ΕΕ L 157 της 9.6.2006, σ. 87.

      (5)  ΕΕ L 357 της 31.12.2002, σ. 1.

      (6)  ΕΕ L 25 της 29.1.2009, σ. 18.

      (7)  ΕΕ L 25 της 29.1.2009, σ. 23.

      (8)  ΕΕ L 25 της 29.1.2009, σ. 28.

      (9)  Ψήφισμα του Ευρωπαϊκού Κοινοβουλίου της 9ης Οκτωβρίου 2008 που περιέχει συστάσεις προς την Επιτροπή σχετικά με την παρακολούθηση της διαδικασίας Lamfalussy: μελλοντική δομή της εποπτείας (δεν έχει δημοσιευθεί ακόμα στην Επίσημη Εφημερίδα).

      (10)  ΕΕ L 126 της 12.5.1984, σ. 20.

      (11)  ΕΕ L 184 της 17.7.1999, σ. 23.

      (12)  ΕΕ L 248 της 16.9.2002, σ. 1.

      (13)  ΕΕ L 292 της 15.11.1996, σ. 2.

      (14)  ΕΕ L 136 της 31.5.1999, σ. 1.

      (15)  ΕΕ L 312 της 23.12.1995, σ. 1.

      ΠΑΡΑΡΤΗΜΑ
      Οι δικαιούχοι που αναφέρονται στην απόφαση είναι οι ακόλουθοι:

         Τομέας A

      Δικαιούχοι στον τομέα της χρηματοοικονομικής αναφοράς:

                  —

                  η Ευρωπαϊκή Συμβουλευτική Ομάδα για Θέματα Χρηματοοικονομικής Αναφοράς (ΕΣΟΧΑ),

                  —

                  το Ίδρυμα της Επιτροπής Διεθνών Λογιστικών Προτύπων (ΙΕΔΛΠ).

            Δικαιούχοι στον τομέα του λογιστικού ελέγχου:

                  —

                  το συμβούλιο εποπτείας δημοσίου συμφέροντος (PIOB).

         Τομέας B

      Οργανισμοί, στόχος των οποίων είναι να παρέχουν διοικητική υποστήριξη στην Επιτροπή ρυθμιστικών αρχών των αγορών κινητών αξιών, την Επιτροπή ευρωπαϊκών αρχών τραπεζικής εποπτείας και την Επιτροπή Ευρωπαϊκών Εποπτικών Αρχών Ασφαλίσεων και Επαγγελματικών Συντάξεων:

                  —

                  στην περίπτωση της Επιτροπής ευρωπαϊκών αρχών τραπεζικής εποπτείας (CEBS), CEBS Secretariat Limited, μια εταιρεία περιορισμένης ευθύνης του Ηνωμένου Βασιλείου χωρίς μετοχικό κεφάλαιο που εδρεύει στο Λονδίνο και είναι καταχωρισμένη με τον αριθμό 5161108 στο Companies House,

                  —

                  στην περίπτωση της Επιτροπής ρυθμιστικών αρχών των αγορών κινητών αξιών (CESR) ένας γαλλικός μη κερδοσκοπικός οργανισμός («association loi 1901»), που εδρεύει στο Παρίσι και είναι καταχωρισμένος με τον αριθμό 441545308 στην «prefecture de police»,

                  —

                  στην περίπτωση της Επιτροπής Ευρωπαϊκών Εποπτικών Αρχών Ασφαλίσεων και Επαγγελματικών Συντάξεων (CEIOPS) ένας γερμανικός μη κερδοσκοπικός οργανισμός [«eingetragener Verein (e.V.)»], που εδρεύει στη Φραγκφούρτη και είναι καταχωρισμένος με τον αριθμό VR 12777 στο «Amtsgericht Frankfurt am Main».


Avis juridique important

|

31989D0591

89/591/ΕΟΚ, Ευρατόμ, ΕΚΑΧ: Απόφαση της Επιτροπής της 8ης Νοεμβρίου 1989 για την προσαρμογή των διορθωτικών συντελεστών που εφαρμόζονται από την 1η Οκτωβρίου 1989 στις αμοιβές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτη χώρα

Επίσημη Εφημερίδα αριθ. L 331 της 16/11/1989 σ. 0049 - 0050 Φινλανδική ειδική έκδοση: Κεφάλαιο 1 τόμος 2 σ. 0114  Σουηδική ειδική έκδοση: Κεφάλαιο 1 τόμος 2 σ. 0114

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 8ης Νοεμβρίου 1989  για την προσαρμογή των διορθωτικών συντελεστών που εφαρμόζονται από την 1η Οκτωβρίου 1989 στις αμοιβές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτη χώρα  (89/591/ΕΟΚ, Ευρατόμ, ΕΚΑΧ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,  τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων, όπως καθορίστηκε από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1) και τροποποιήθηκε τελευταία από τον κανονισμό (ΕΟΚ. Ευρατόμ, ΕΚΑΧ) αριθ. 2187/89 (2), και ιδίως το άρθρο 13 δεύτερο εδάφιο του παραρτήματος Χ,  Εκτιμώντας:  ότι με τον κανονισμό (ΕΟΚ, Ευρατόμ, ΕΚΑΧ) αριθ. 2899/89 του Συμβουλίου (3) καθορίστηκαν κατ' εφαρμογή του άρθρου 13 πρώτο εδάφιο του παραρτήματος Χ του κανονισμού υπηρεσιακής κατάστασης, οι διορθωτικοί συντελεστές που εφαρμόζονται από 1ης Ιουλίου 1989 στις καταβαλλόμενες αμοιβές, στο νόμισμα της χώρας υπηρεσίας, στους υπαλλήλους που είναι τοποθετημένοι σε τρίτες χώρες·  ότι κατά τους τελευταίους μήνες η Επιτροπή προσάρμοσε (4) ορισμένους από αυτούς τους διορθωτικούς συντελεστές, σύμφωνα με το άρθρο 13 δεύτερο εδάφιο του παραρτήματος Χ του κανονισμού υπηρεσιακής κατάστασης·  ότι πρέπει να προσαρμοστούν από 1ης Οκτωβρίου 1989 ορισμένοι διορθωτικοί συντελεστές, καθόσον με βάση τα στατιστικά στοιχεία που έχει στη διάθεσή της η Επιτροπή, η μεταβολή του κόστους ζωής, όπως υπολογίζεται με το διορθωτικό συντελεστή και την αντίστοιχη τιμή συναλλάγματος, αποδεικνύεται για ορισμένες τρίτες χώρες, ανώτερη του 5 % μετά τον τελευταίο καθορισμό ή προσαρμογή,  ΑΠΟΦΑΣΙΖΕΙ:  Άρθρο μόνο  Από 1ης Οκτωβρίου 1989 οι διορθωτικοί συντελεστές που εφαρμόζονται στις αμοιβές των υπαλλήλων που είναι τοποθετημένοι σε τρίτες χώρες και οι οποίες καταβάλλονται στο νόμισμα της χώρας διορισμού, προσαρμόζονται σύμφωνα με το παράρτημα.  Οι τιμές συναλλάγματος για την καταβολή αυτών των αμοιβών είναι οι τιμές που χρησιμοποιούνται για την εκτέλεση του προϋπολογισμού των Ευρωπαϊκών Κοινοτήτων κατά το μήνα που προηγείται της ημερομηνίας από την οποία παράγει αποτέλεσματα ο παρών κανονισμός.  Βρυξέλλες, 8 Νοεμβρίου 1989.  Για την Επιτροπή  Antonio CARDOSO E CUNHA  Μέλος της Επιτροπής  (1) ΕΕ αριθ. L 56 της 4. 3. 1968, σ. 1.  (2) ΕΕ αριθ. L 209 της 21. 7. 1989, σ. 1.  (3) ΕΕ αριθ. L 279 της 28. 9. 1989, σ. 30.  (4) ΕΕ αριθ. L 203 της 15. 7. 1989, σ. 55 και ΕΕ αριθ. L 324 της 9. 11. 1989, σ. 31.  ΠΑΡΑΡΤΗΜΑ  1.2 //  //  // Τόπος υπηρεσίας   // Διορθωτικοί  συντελεστές   //    //   // Βραζιλία   // 52,15  // Ινδονησία   // 80,00   // Γιουγκοσλαβία   // 30,71  // Λίβανος   // 22,84   // Σομαλία   // 36,74   // Σουαζιλάνδη   // 46,28   // Τουρκία   // 58,54   // Ουρουγουάη   // 58,16  // Ζαΐρ   // 80,87   // Γκάμπια   // 70,45   //    //


title: 2008/196/ΕΚ: Απόφαση του Συμβουλίου, της 18ης Φεβρουαρίου 2008 , για τη σύναψη της συμφωνίας μεταξύ της Ευρωπαϊκής Κοινότητας και της κυβέρνησης της Μαλαισίας σχετικά με ορισμένες πτυχές των αεροπορικών υπηρεσιών

text:
               5.3.2008

               EL

               Επίσημη Εφημερίδα της Ευρωπαϊκής Ένωσης

               L 60/30

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 18ης Φεβρουαρίου 2008
   για τη σύναψη της συμφωνίας μεταξύ της Ευρωπαϊκής Κοινότητας και της κυβέρνησης της Μαλαισίας σχετικά με ορισμένες πτυχές των αεροπορικών υπηρεσιών
   (2008/196/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 80 παράγραφος 2, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση και το άρθρο 300 παράγραφος 3 πρώτο εδάφιο,
   την πρόταση της Επιτροπής,
   τη γνώμη του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Στις 5 Ιουνίου 2003, το Συμβούλιο εξουσιοδότησε την Επιτροπή να ξεκινήσει διαπραγματεύσεις με τρίτες χώρες με σκοπό την αντικατάσταση ορισμένων διατάξεων των υφιστάμενων διμερών συμφωνιών από μια συμφωνία με την Κοινότητα.

               (2)

               Η Επιτροπή έχει διαπραγματευθεί, εξ ονόματος της Κοινότητας, συμφωνία με την κυβέρνηση της Μαλαισίας σχετικά με ορισμένες πτυχές των αεροπορικών υπηρεσιών, («συμφωνία») σύμφωνα με τους μηχανισμούς και τις οδηγίες που περιελάμβανε το παράρτημα της απόφασης με την οποία το Συμβούλιο εξουσιοδότησε την Επιτροπή να ξεκινήσει διαπραγματεύσεις με τρίτες χώρες με σκοπό την αντικατάσταση ορισμένων διατάξεων των υφιστάμενων διμερών συμφωνιών από μια συμφωνία με την Κοινότητα.

               (3)

               Η συμφωνία αυτή υπεγράφη εξ ονόματος της Ευρωπαϊκής Κοινότητας, υπό την επιφύλαξη της σύναψής της ενδεχομένως σε μεταγενέστερη ημερομηνία, σύμφωνα με την απόφαση 2007/210/ΕΚ του Συμβουλίου (1).

               (4)

               Η εν λόγω συμφωνία κρίνεται σκόπιμο να εγκριθεί,

         ΑΠΟΦΑΣΙΖΕΙ:
   Άρθρο 1
   Εγκρίνεται, εξ ονόματος της Κοινότητας, η συμφωνία μεταξύ της Ευρωπαϊκής Κοινότητας και της κυβέρνησης της Μαλαισίας σχετικά με ορισμένες πτυχές των αεροπορικών υπηρεσιών.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να προβεί στην κοινοποίηση που προβλέπεται στο άρθρο 8 παράγραφος 1 της συμφωνίας.

      Βρυξέλλες, 18 Φεβρουαρίου 2008.

            Για το Συμβούλιο

            Ο Πρόεδρος

         D. RUPEL

      (1)  ΕΕ L 94 της 4.4.2007, σ. 26.


Avis juridique important

|

31985D0008

85/8/ΕΟΚ: Απόφαση του Συμβουλίου της 19ης Δεκεμβρίου 1984 για ειδική κοινοτική δράση καταπολέμησης της φτώχειας

Επίσημη Εφημερίδα αριθ. L 002 της 03/01/1985 σ. 0024 - 0025 Φινλανδική ειδική έκδοση: Κεφάλαιο 1 τόμος 2 σ. 0039  Ισπανική ειδική έκδοση: Κεφάλαιο 05 τόμος 4 σ. 0129  Σουηδική ειδική έκδοση: Κεφάλαιο 1 τόμος 2 σ. 0039  Πορτογαλική ειδική έκδοση : Κεφάλαιο 05 τόμος 4 σ. 0129

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 19ης Δεκεμβρίου 1984  για ειδική κοινοτική δράση καταπολέμησης της φτώχειας  (85/8/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι, σύμφωνα με τους όρους του άρθρου 2 της συνθήκης, η Κοινότητα έχει σαν αποστολή να προάγει μια αρμονική ανάπτυξη των οικονομικών δραστηριοτήτων στο σύνολο της Κοινότητας, συνεχή και ισόρροπη οικονομική ανάπτυξη, αυξημένη σταθερότητα, επιταχυνόμενη ανύψωση του βιοτικού επιπέδου και στενότερες σχέσεις μεταξύ των κρατών μελών που συνενώνει·  ότι το γεγονός ότι συνεχίζει να υπάρχει φτώχεια στην Κοινότητα δεν συμβιβάζεται με τον προαναφερόμενο στόχο·  ότι η ανασφάλεια στο επίπεδο της εργασίας, φαινόμενο που έχει καταστεί εντονότερο τα τελευταία έτη, είναι επίσης ασυμβίβαστη με τον εν λόγω στόχο·  ότι οι οικονομικές και κοινωνικές πολιτικές σε εθνικό επίπεδο καθώς και η κοινοτική δράση στον τομέα της απασχόλησης μπορούν, καταπολεμώντας τις διαρθρωτικές αιτίες της φτώχειας, να συμβάλουν αποτελεσματικά στην καταπολέμησή της·  ότι ανεξάρτητα από τα μέσα για την καταπολέμηση της φτώχειας που μπορούν να χρησιμοποιηθούν με την ευκαιρία του ορισμού των διαφόρων κοινοτικών πολιτικών, για να επιτευχθεί ο προαναφερόμενος στόχος, είναι αναγκαία ειδικότερη δράση της Κοινότητας·  ότι δεν προβλέπονται από τη συνθήκη οι απαιτούμενες εξουσίες για την έκδοση της παρούσας απόφασης,  ΑΠΟΦΑΣΙΖΕΙ:  Άρθρο 1  1. Η Επιτροπή μπορεί να εφαρμόσει πρόγραμμα καταπολέμησης της φτώχειας με σκοπό να αυξήσει την αποτελεσματικότητα αυτής της προσπάθειας, να εφαρμόσει συγκεκριμένες δράσεις υπέρ των μειονεκτούντων ατόμων και να προσδιορίσει τα αποτελεσματικότερα μέτρα που θα επιτρέψουν την καταπολέμηση των αιτίων της φτώχειας και θα ελαφρύνουν τις συνέπειές της στην Κοινότητα. Για το σκοπό αυτό η Επιτροπή μπορεί:  α) να προωθεί ή να ενισχύει χρηματοδοτικά διάφορους τύπους δράσης-έρευνας:  - που αποβλέπουν στη δοκιμασία και ανάπτυξη νέων μεθόδων που θα βοηθήσουν τους φτωχούς ή αυτούς που απειλούνται από φτώχεια στην Κοινότητα,  - που καταστρώνονται και πραγματοποιούνται κατά το δυνατόν με τη συμμετοχή των ενδιαφερομένων ατόμων, και  - που παρουσιάζουν ιδιαίτερο ενδιαφέρον για την Κοινότητα ώστε να ανταποκρίνονται σε προβλήματα που είναι κοινά σε πολλά κράτη μέλη·  β) να προωθεί ή να ενισχύει χρηματοδοτικά τη διάδοση και την ανταλλαγή γνώσεων, το συντονισμό και την αξιολόγηση των δράσεων καταπολέμησης της φτώχειας καθώς και τη μεταφορά νεωτεριστικών μεθόδων μεταξύ των κρατών μελών·  γ) να προωθεί ή να ενισχύει χρηματοδοτικά την τακτική διάδοση και ανταλλαγή συγκρίσιμων στοιχείων σχετικά με τη φτώχεια στην Κοινότητα.  2. Για τους σκοπούς της παρούσας απόφασης, νοούνται ως φτωχά άτομα: τα άτομα, οι οικογένειες και οι ομάδες ατόμων, των οποίων οι πόροι (υλικοί, πολιτιστικοί και κοινωνικοί) είναι τόσο μικροί ώστε να αποκλείονται από το ελάχιστο αποδεκτό βιοτικό επίπεδο, στο κράτος μέλος που ζουν.  Άρθρο 2  Το ποσό που θεωρείται απαραίτητο για την εφαρμογή των μέτρων που αναφέρονται στο άρθρο 1 ανέρχεται σε 25 εκατομμύρια ECU για τέσσερα έτη (1985 - 1988).  Στα πλαίσια των πιστώσεων που εγγράφονται για το σκοπό αυτό κάθε έτος στο γενικό προϋπολογισμό των Ευρωπαϊκών Κοινοτήτων, μπορεί να χορηγηθεί χρηματοδοτική ενίσχυση η οποία:  α) για τα σχέδια δράσης-έρευνας, δεν μπορεί να υπερβαίνει το 50 % των πραγματικών δαπανών μέσα στα όρια της συνδρομής που ζητήθηκε και εγκρίθηκε. Πάντως, σε εξαιρετικές περιπτώσεις, και ιδίως σ' αυτές που παρουσιάζονται σε ιδιαίτερα μειονεκτικές περιοχές, αυτό το ανώτατο όριο μπορεί να ανέρχεται σε 55 %·  β) για άλλους τύπους δραστηριοτήτων, μπορεί να υπερβαίνει το 50 % των πραγματικών δαπανών μέσα στα όρια της συνδρομής που ζητήθηκε και εγκρίθηκε, αν οι δραστηριότητες αυτές παρουσιάζουν εξαιρετικό ενδιαφέρον για το σύνολο ή μέρος της Κοινότητας.  Άρθρο 3  1. Οι αιτήσεις για χρηματοδοτική συνδρομή της Κοινότητας εγκρίνονται και διαβιβάζονται στην Επιτροπή από το ή τα κράτη μέλη στο έδαφος του οποίου ή των οποίων πρέπει να πραγματοποιηθούν τα σχέδια.  2. Η Επιτροπή ενημερώνει τα ενδιαφερόμενα κράτη μέλη για την απόφασή της να κάνει δεκτή ή να απορρίψει την αίτηση για χρηματοδοτική συνδρομή.  3. Η χρηματοδοτική συνδρομή μπορεί να χορηγείται τόσο σε δημόσιους όσο και σε ιδιωτικούς οργανισμούς.  4. Σε περίπτωση που η Επιτροπή παίρνει την πρωτοβουλία για την εκτέλεση σχεδίου δράσης-έρευνας ή μελέτης, ζητά τη σύμφωνη γνώμη του ή των κρατών μελών στο έδαφος του οποίου ή των οποίων πρέπει να πραγματοποιηθεί το σχέδιο.  Άρθρο 4  1. Η Επιτροπή συμβουλεύεται τους αντιπροσώπους των κυβερνήσεων των κρατών μελών, καθώς και, αν χρειαστεί, εκείνους οι οποίοι στα πλαίσια των σχεδίων είναι υπεύθυνοι για το συντονισμό, την αξιολόγηση και τη διάδοση των γνώσεων καθώς και ανεξάρτητους εμπειρογνώμονες για κάθε σημαντικό ζήτημα που αφορά την εφαρμογή της παρούσας απόφασης.  2. Η Επιτροπή μεριμνά ώστε ο οργανισμός που είναι υπεύθυνος για κάθε τύπο δράσης να της υποβάλλει τακτικά έκθεση για την πρόοδο ή τα αποτελέσματα της δράσης και να της αποστέλλει κάθε άλλη χρήσιμη πληροφορία.  Άρθρο 5  Η Επιτροπή υποβάλλει στο τέλος του 1987 στο Συμβούλιο και στο Ευρωπαϊκό Κοινοβούλιο προσωρινή έκθεση για τα διαθέσιμα πρώτα αποτελέσματα των διαφόρων ενεργειών που πραγματοποιήθηκαν με τη χρηματοδοτική συνδρομή της Κοινότητας.  Επιπλέον, η Επιτροπή θα υποβάλει τελική έκθεση το ταχύτερο δυνατό μετά το τέλος του προγράμματος.  Άρθρο 6  Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.  Παράγει αποτελέσματα την πέμπτη ημέρα μετά τη δημοσίευσή της.  Βρυξέλλες, 19 Δεκεμβρίου 1984.  Για το Συμβούλιο  Ο Πρόεδρος  P. O'TOOLE  (1) ΕΕ αριθ. C 208 της 8. 8. 1984, σ. 10.  (2) ΕΕ αριθ. C 315 της 26. 11. 1984, σ. 88.  (3) Γνώμη που διατυπώθηκε στις 21 και 22 Νοεμβρίου 1984 (δεν έχει δημοσιευθεί ακόμα στην Επίσημη Εφημερίδα).


Avis juridique important

|

31998D0306

98/306/ΕΚ, ΕΚΑΧ, Ευρατόμ: Απόφαση του Προεδρείου του Ευρωπαϊκού Κοινοβουλίου της 17ης Απριλίου 1998 σχετικά με την εκτέλεση, όσον αφορά το σύστημα καταβολής εξόδων για τη χορήγηση ογκωδών εγγράφων, της απόφασης 97/632/ΕΚΑΧ, ΕΚ, Ευρατόμ του Ευρωπαϊκού Κοινοβουλίου και συγκεκριμένα του άρθρου 3 παράγραφος 1

Επίσημη Εφημερίδα αριθ. L 135 της 08/05/1998 σ. 0046 - 0046

ΑΠΟΦΑΣΗ ΤΟΥ ΠΡΟΕΔΡΕΙΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ της 17ης Απριλίου 1998 σχετικά με την εκτέλεση, όσον αφορά το σύστημα καταβολής εξόδων για τη χορήγηση ογκωδών εγγράφων, της απόφασης 97/632/ΕΚΑΧ, ΕΚ, Ευρατόμ του Ευρωπαϊκού Κοινοβουλίου και συγκεκριμένα του άρθρου 3 παράγραφος 1 (98/306/ΕΚ, ΕΚΑΧ, Ευρατόμ)ΤΟ ΠΡΟΕΔΡΕΙΟ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ,Έχοντας υπόψη:τις συνθήκες για την ίδρυση των Ευρωπαϊκών Κοινοτήτων, και ιδίως το άρθρο 142 της συνθήκης για την ίδρυση της Ευρωπαϊκής Κοινότητας,το άρθρο 22 παράγραφος 2 του εσωτερικού κανονισμού (1) του Ευρωπαϊκού Κοινοβουλίου,την απόφαση 97/632/ΕΚΑΧ, ΕΚ, Ευρατόμ του Ευρωπαϊκού Κοινοβουλίου, της 10ης Ιουλίου 1997, σχετικά με την πρόσβαση του κοινού στα έγγραφα του Ευρωπαϊκού Κοινοβουλίου (2), και ιδίως το άρθρο 3 παράγραφος 1,Εκτιμώντας:ότι η εν λόγω απόφαση προβλέπει σύστημα καταβολής εξόδων 7την ανάγκη καθορισμού, κατά περίπτωση, των εξόδων που προκύπτουν από άλλα μέσα διαβίβασης των εν λόγω εγγράφων 7την ανάγκη καθορισμού των εξόδων μετάφρασης όταν πρόκειται για γλώσσα εκτός των επισήμων γλωσσών των Ευρωπαϊκών Κοινοτήτων,ΑΠΟΦΑΣΙΖΕΙ:Άρθρο 1 Για τα έξοδα χορήγησης αντιγράφου, τυπωμένου σε χαρτί, ενός εγγράφου το οποίο υπερβαίνει τις 30 σελίδες, μπορεί να ζητηθεί προκαταβολικώς ποσό ύψους 10 Ecu, και επιπλέον 0,036 Ecu κατά σελίδα χαρτιού.Το εν λόγω ποσόν μπορεί να επανακαθορισθεί με απόφαση του Προεδρείου του Ευρωπαϊκού Κοινοβουλίου, κατόπιν προτάσεως του Γενικού Γραμματέα.Τα έξοδα που προκύπτουν από άλλα μέσα ή άλλους τρόπους διαβίβασης αποφασίζονται κατά περίπτωση, από το Γενικό Γραμματέα, χωρίς αυτά να υπερβαίνουν ένα λογικό ποσό.Η παρούσα απόφαση δεν αφορά τα δημοσιευμένα έγγραφα, τα οποία εξακολουθούν να υπόκεινται στο δικό τους σύστημα τιμών.Άρθρο 2 Σε περίπτωση που χρειασθεί μετάφραση σε γλώσσα εκτός των επισήμων γλωσσών των Ευρωπαϊκών Κοινοτήτων βάσει του άρθρου 2 παράγραφος 2 της απόφασης 97/632/ΕΚΑΧ, ΕΚ, Ευρατόμ, εφαρμόζεται η τιμή που ισχύει στο Κοινοβούλιο για τις μεταφράσεις από εξωτερικούς συνεργάτες υπό το καθεστώς «free-lance».Άρθρο 3 Η παρούσα απόφαση τίθεται σε ισχύ την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Βρυξέλλες, 17 Απριλίου 1998.Για το ΠροεδρείοΟ ΠρόεδροςJosι Maria GIL-ROBLES(1) ΕΕ L 293 της 7. 12. 1995, σ. 1.(2) ΕΕ L 263 της 25. 9. 1997, σ. 27.


title: Απόφαση 2013/352/ΚΕΠΠΑ του Συμβουλιου, της 2ας Ιουλίου 2013 , για την τροποποίηση της απόφασης 2012/440/ΚΕΠΠΑ σχετικά με τον διορισμό του Ειδικού Εντεταλμένου της Ευρωπαϊκής Ένωσης για τα ανθρώπινα δικαιώματα

text:
               4.7.2013

               EL

               Επίσημη Εφημερίδα της Ευρωπαϊκής Ένωσης

               L 185/8

         ΑΠΌΦΑΣΗ 2013/352/ΚΕΠΠΑ ΤΟΥ ΣΥΜΒΟΥΛΙΟΥ
   της 2ας Ιουλίου 2013
   για την τροποποίηση της απόφασης 2012/440/ΚΕΠΠΑ σχετικά με τον διορισμό του Ειδικού Εντεταλμένου της Ευρωπαϊκής Ένωσης για τα ανθρώπινα δικαιώματα
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 31 παράγραφος 2 και το άρθρο 33,
   Έχοντας υπόψη την πρόταση της ύπατης εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα εξής:

               (1)

               Στις 25 Ιουλίου 2012, το Συμβούλιο εξέδωσε την απόφαση 2012/440/ΚΕΠΠΑ (1) για τον διορισμό του κ. Σταύρου ΛΑΜΠΡΙΝΙΔΗ ως Ειδικού Εντεταλμένου της Ευρωπαϊκής Ένωσης (EEEE) για τα ανθρώπινα δικαιώματα. Η θητεία του ΕΕΕΕ λήγει στις 30 Ιουνίου 2014.

               (2)

               Η απόφαση 2012/440/ΚΕΠΠΑ παρείχε στον ΕΕΕΕ το ποσό δημοσιονομικής αναφοράς για την κάλυψη του διαστήματος από τις 25 Ιουλίου 2012 έως τις 30 Ιουνίου 2013. Θα πρέπει να καθορισθεί νέο ποσό δημοσιονομικής αναφοράς για το διάστημα από 1ης Ιουλίου 2013 έως τις 30 Ιουνίου 2014.

               (3)

               Η απόφαση 2012/440/ΚΕΠΠΑ θα πρέπει, κατά συνέπεια, να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 5 παράγραφος 1 της οδηγίας 2012/440/ΚΕΠΠΑ, προστίθεται το ακόλουθο εδάφιο:

      «Το ποσό δημοσιονομικής αναφοράς που προορίζεται να καλύψει τις δαπάνες που απορρέουν από την εντολή του ΕΕΕΕ, για το διάστημα από 1ης Ιουλίου 2013 έως τις 30 Ιουνίου 2014, ανέρχεται σε 837 000. EUR.».

   Άρθρο 2
   Έναρξη ισχύος
   Η παρούσα απόφαση αρχίζει να ισχύει από την ημέρα της έκδοσής της.
   Εφαρμόζεται από 1ης Ιουλίου 2013.

      Βρυξέλλες, 2 Ιουλίου 2013.

            Για το Συμβούλιο

            Ο Πρόεδρος

         L. LINKEVIČIUS

      (1)  ΕΕ L 200, 27.7.2012, σ. 21.


Avis juridique important

|

31985D0257

85/257/ΕΟΚ, Ευρατόμ: Απόφαση του Συμβουλίου της 7ης Μαΐου 1985 για το σύστημα των ιδίων πόρων των Κοινοτήτων

Επίσημη Εφημερίδα αριθ. L 128 της 14/05/1985 σ. 0015 - 0017 Ισπανική ειδική έκδοση: Κεφάλαιο 01 τόμος 4 σ. 0099  Πορτογαλική ειδική έκδοση : Κεφάλαιο 01 τόμος 4 σ. 0099

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 7ης Μαΐου 1985  για το σύστημα των ιδίων πόρων των Κοινοτήτων  (85/257/ΕΟΚ, Ευρατόμ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 201,  τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 173,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι η απόφαση της 21ης Απριλίου 1970 για την αντικατάσταση των χρηματικών συνεισφορών των κρατών μελών από τους ίδιους πόρους των Κοινοτήτων (4), που στο εξής αναφέρεται ως «απόφαση της 21ης Απριλίου 1970», εισήγαγε ένα κοινοτικό σύστημα ιδίων πόρων·  ότι για να αυξηθούν οι ίδιοι πόροι, διατηρώντας ταυτόχρονα τις υφιστάμενες πηγές εσόδων που καθορίστηκαν με την απόφαση της 21ης Απριλίου 1970, πρέπει να αυξηθεί το όριο του 1 % του συντελεστή που εφαρμόζεται στην ομοιόμορφη βάση του φόρου προστιθέμενης αξίας·  ότι πρέπει να ληφθούν υπόψη τα συμπεράσματα του Ευρωπαϊκού Συμβουλίου της 25ης και 26ης Ιουνίου 1984 στο Φονταινεμπλώ·  ότι σύμφωνα με τα συμπεράσματα αυτά, το ανώτατο δυνατό ποσοστό καταβολής των ιδίων πόρων που προέρχονται από το φόρο προστιθεμένης αξίας ορίζεται σε 1,4 % από την 1η Ιανουαρίου 1986 · ότι αυτό το ανώτατο ποσοστό ισχύει για κάθε κράτος μέλος και θα τεθεί σε ισχύ μόλις ολοκληρωθούν οι διαδικασίες κύρωσης και, πάντως, το αργότερο την 1η Ιανουαρίου 1986· ότι το ανώτατο δυνατό ποσοστό μπορεί να ανέλθει σε 1,6 % από 1ης Ιανουαρίου 1988 με ομόφωνη απόφαση του Συμβουλίου και μετά από σύμφωνη γνώμη που θα δοθεί κατά τις εθνικές διαδικασίες·  ότι σύμφωνα με τα ίδια συμπεράσματα, το Ευρωπαϊκό Συμβούλιο έκρινε ότι η πολιτική των δαπανών συνιστά, τελικά, το ουσιαστικό μέσο επίλυσης του θέματος των ελλειμμάτων του προϋπολογισμού·  ότι, ωστόσο, το Ευρωπαϊκό Συμβούλιο αποφάσισε ότι για οποιοδήποτε κράτος μέλος, που επιβαρύνεται υπερβολικά από δημοσιονομική άποψη σε σχέση με τη σχετική του ευημερία, μπορεί, σε εύθετο χρόνο, να γίνεται διόρθωση·  ότι μια τέτοια διόρθωση πρέπει τώρα να εφαρμοστεί για το Ηνωμένο Βασίλειο,  ΘΕΣΠΙΖΕΙ ΤΙΣ ΔΙΑΤΑΞΕΙΣ ΑΥΤΕΣ, ΤΩΝ ΟΠΟΙΩΝ ΣΥΝΙΣΤΑ ΤΗΝ ΑΠΟΔΟΧΗ ΣΤΑ ΚΡΑΤΗ ΜΕΛΗ:  Άρθρο 1  Οι ίδιοι πόροι χορηγούνται στις Κοινότητες προκειμένου να εξασφαλίζεται η ισοσκέλιση του προϋπολογισμού τους σύμφωνα με τις διατάξεις των κατωτέρω άρθρων.  Ο προϋπολογισμός των Κοινοτήτων χρηματοδοτείται, εξ ολοκλήρου με την επιφύλαξη άλλων εσόδων, από τους ίδιους πόρους των Κοινοτήτων.  Άρθρο 2  Τα έσοδα που προέρχονται από:  α) εισφορές, πριμοδοτήσεις, συμπληρωματικά ή εξισωτικά ποσά, πρόσθετα ποσά ή στοιχεία φόρων και λοιπά τέλη που θεσπίζονται ή θα θεσπιστούν από τα όργανα των Κοινοτήτων επί των συναλλαγών με χώρες μη μέλη στο πλαίσιο της κοινής γεωργικής πολιτικής, όπως και από εισφορές και άλλα δικαιώματα που προβλέπονται στο πλαίσιο της κοινής οργάνωσης των αγορών στον τομέα της ζάχαρης·  β) τους δασμούς του Κοινού Δασμολογίου και τους λοιπούς δασμούς, που θεσπίζονται ή θα θεσπιστούν από τα όργανα των Κοινοτήτων επί των συναλλαγών με χώρες μη μέλη,  συνιστούν ίδιους πόρους που εγγράφονται στον προϋπολογισμό των Κοινοτήτων.  Εξάλλου, συνιστούν ίδιους πόρους που εγγράφονται στον προϋπολογισμό των Κοινοτήτων τα έσοδα που προέρχονται από άλλους φόρους θεσπιζόμενους στο πλαίσιο μιας κοινής πολιτικής, σύμφωνα με τη συνθήκη για την ίδρυση της Ευρωπαϊκής Οικονομικής Κοινότητας ή τη συνθήκη για την ίδρυση της Ευρωπαϊκής Κοινότητας Ατομικής Ενέργειας, εφόσον έχει ολοκληρωθεί η διαδικασία του άρθρου 201 της συνθήκης για την ίδρυση της Ευρωπαϊκής Οικονομικής Κοινότητας ή του άρθρου 173 της συνθήκης για την ίδρυση της Ευρωπαϊκής Κοινότητας Ατομικής Ενέργειας.  Άρθρο 3  1. Συνιστούν επίσης ίδιους πόρους τα έσοδα που προέρχονται από την εφαρμογή, σύμφωνα με τις διατάξεις του παρόντος άρθρου, συντελεστών στη βάση του φόρου προστιθεμένης αξίας, η οποία καθορίζεται με ομοιόμορφο τρόπο για τα κράτη μέλη σύμφωνα με τους κοινοτικούς κανόνες.  2. Κανείς από τους συντελεστές της παραγράφου 1 δεν υπερβαίνει το 1,4 %. Οι συντελεστές αυτοί καθορίζονται στα πλαίσια της διαδικασίας του προϋπολογισμού, λαμβάνοντας υπόψη όλα τα άλλα έσοδα.  3. Οι συντελεστές υπολογίζονται ως εξής:  α) καθορίζεται ενιαίος συντελεστής σε σχέση με τη φορολογική βάση που αναφέρεται στην παράγραφο 1·  β) όσον αφορά το συντελεστή του εφαρμόζεται στο Ηνωμένο Βασίλειο, από το ποσό που προκύπτει με την εφαρμογή του ενιαίου συντελεστή εκπίπτεται ποσό το οποίο συνάγεται:  i) υπολογίζοντας τη διαφορά, κατά το προηγούμενο οικονομικό έτος, μεταξύ του ποσοστού του Ηνωμένου Βασιλείου στο φόρο προστιθεμένης αξίας που έπρεπε να καταβληθεί κατά το έτος αυτό, εάν είχε εφαρμοστεί ο ενιαίος συντελεστής, συμπεριλαμβανομένων των προσαρμογών όσον αφορά τα προηγούμενα έτη, και του ποσοστού συμμετοχής του Ηνωμένου Βασιλείου στο σύνολο των δαπανών που έχουν κατανεμηθεί,  ii) εφαρμόζοντας τη διαφορά που προκύπτει με τον τρόπο αυτό στο σύνολο των δαπανών που έχουν κατανεμηθεί,  iii) πολλαπλασιάζοντας το αποτέλεσμα με 0,66.  Το μειωμένο ποσό διαιρείται με τη φορολογική βάση του Ηνωμένου Βασιλείου·  γ) όσον αφορά τους συντελεστές που εφαρμόζονται στα άλλα κράτη μέλη, αυτά επιβαρύνονται με ποσό που αντιστοιχεί στην έκπτωση που αναφέρεται στο στοιχείο β). Το ποσό αυτό κατ' αρχάς κατανέμεται ανάλογα με το ποσοστό της αντίστοιχης συμμετοχής τους στις πληρωμές του φόρου προστιθεμένης αξίας που πρέπει να πραγματοποιηθούν βάσει του ενιαίου συντελεστή, εξαιρουμένου του Ηνωμένου Βασιλείου· κατόπιν το ποσό αυτό προσαρμόζεται κατά τρόπον ώστε να περιορίζεται η συμμετοχή της Ομοσπονδιακής Δημοκρατίας της Γερμανίας στα δύο τρίτα του ποσοστού που προκύπτει με τον υπολογισμό αυτό.  Οι συντελεστές που εφαρμόζονται σε αυτά τα κράτη μέλη συνάγονται διαιρώντας με τη φορολογική βάση κάθε κράτους μέλους το άθροισμα των ποσών που προκύπτουν από την εφαρμογή του ενιαίου συντελεστή και των ποσών συμμετοχής τους στο συμπληρωματικό ποσό·  δ) στις περιπτώσεις εφαρμογής της παραγράφου 7, και για οποιοδήποτε κράτος μέλος αυτή αφορά, οι χρηματικές συνεισφορές υποκαθιστούν τις πληρωμές φόρου προστιθεμένης αξίας στους υπολογισμούς που αναφέρονται στην παρούσα παράγραφο.  4. Κατά την έναρξη ισχύος της παραγράφου αυτής και κατά παρέκκλιση από την απόφαση της 21ης Απριλίου 1970, το ποσό του φόρου προστιθεμένης αξίας που οφείλεται από το Ηνωμένο Βασίλειο μειώνεται κατ' αποκοπή κατά 1 δισεκατομμύριο ECU. Τα άλλα κράτη μέλη επιβαρύνονται με ένα ποσό αντίστοιχο προς το ποσό αυτής της μείωσης, το οποίο κατανέμεται σύμφωνα με την παράγραφο 3 στοιχείο γ).  Οι πράξεις που αναφέρονται στο προηγούμενο εδάφιο συνιστούν τροποποιήσεις των ιδίων πόρων που προέρχονται από το φόρο προστιθέμενης αξίας του οικονομικού έτους 1985. Αν είναι αναγκαίο, τα αντίστοιχα ποσά θα επιρριφθούν από την Επιτροπή στο οικονομικό έτος 1985.  5. Η Επιτροπή εκτελεί τους αναγκαίους υπολογισμούς για την εφαρμογή των παραγράφων 3 και 4.  6. Εάν στην αρχή ενός οικονομικού έτους δεν έχει ακόμη εγκριθεί ο προϋπολογισμός, θα εξακολουθήσουν να ισχύουν τα ποσοστά φόρου προστιθεμένης αξίας που είχαν καθοριστεί κατά το παρελθόν, μέχρις ότου τεθούν σε ισχύ νέα ποσοστά. 7. Κατά παρέκκλιση από την παράγραφο 1, εάν κατά την 1η Ιανουαρίου του εν λόγω οικονομικού έτους δεν έχουν ακόμη εφαρμοστεί σε όλα τα κράτη μέλη οι κανόνες που καθορίζουν την ομοιόμορφη βάση υπολογισμού του φόρου προστιθεμένης αξίας, η χρηματική συνεισφορά στον προϋπολογισμό των Κοινοτήτων κάθε κράτους μέλους που δεν εφαρμόζει ακόμη την ομοιόμορφη φορολογική βάση προσδιορίζεται κατά το λόγο του ακαθάριστου εθνικού προϊόντος του κράτους μέλους αυτού προς το σύνολο των ακαθάριστων εθνικών προϊόντων των κρατών μελών. Το δημοσιονομικό υπόλοιπο καλύπτεται από έσοδα που προέρχονται από το φόρο προστιθεμένης αξίας σύμφωνα με την παράγραφο 1 και εισπράττονται από τα άλλα κράτη μέλη. Η παρέκκλιση αυτή παύει να εφαρμόζεται μόλις εφαρμοσθούν σε όλα τα κράτη μέλη οι κανόνες που καθορίζουν την ομοιόμορφη βάση υπολογισμού του φόρου προστιθέμενης αξίας.  8. Για την εφαρμογή της παραγράφου 7, ως ακαθάριστο εθνικό προϊόν λαμβάνεται το ακαθάριστο εθνικό προϊόν σε τρέχουσες τιμές.  Άρθρο 4  1. Τα έσοδα που αναφέρονται στα άρθρα 2 και 3 χρησιμοποιούνται αδιακρίτως για τη χρηματοδότηση όλων των δαπανών που εγγράφονται στον προϋπολογισμό των Κοινοτήτων.  2. Η χρηματοδότηση, από τους ίδιους πόρους των Κοινοτήτων, των δαπανών για τα προγράμματα ερευνών των Ευρωπαϊκών Κοινότητων δεν αποκλείει ούτε την εγγραφή στον προϋπολογισμό των Κοινοτήτων δαπανών που απορρέουν από συμπληρωματικά προγράμματα ούτε τη χρηματοδότηση αυτών των δαπανών με χρηματικές συνεισφορές των κρατών μελών, το ύψος και η κλίμακα κατανομής των οποίων ορίζονται ομόφωνα από το Συμβούλιο.  Άρθρο 5  Οι Κοινότητες επιστρέφουν σε κάθε κράτος μέλος, για να καλυφθούν οι δαπάνες για την είσπραξη, το 10 % των ποσών που καταβλήθηκαν σύμφωνα με το άρθρο 2 πρώτο εδάφιο.  Άρθρο 6  Το τυχόν πλεόνασμα των ιδίων πόρων των Κοινοτήτων επί του συνόλου των πραγματικών δαπανών κατά τη διάρκεια ενός οικονομικού έτους μεταφέρεται στο επόμενο οικονομικό έτος.  Άρθρο 7  1. Οι κοινοτικοί πόροι που αναφέρονται στα άρθρα 2 και 3 εισπράττονται από τα κράτη μέλη σύμφωνα με τις εθνικές τους νομοθετικές, κανονιστικές και διοικητικές διατάξεις, τις οποίες ενδεχομένως τροποποιούν για το σκοπό αυτό. Τα κράτη μέλη θέτουν τους πόρους αυτούς στη διάθεση της Επιτροπής.  2. Με την επιφύλαξη του ελέγχου των λογαριασμών που προβλέπεται στο άρθρο 206α της συνθήκης για την ίδρυση της Ευρωπαϊκής Οικονομικής Κοινότητας και των ελέγχων που διεξάγονται κατά το άρθρο 209 σημείο γ) της συνθήκης αυτής, το Συμβούλιο, αποφασίζοντας ομόφωνα μετά από πρόταση της Επιτροπής και ύστερα από διαβούλευση με το Ευρωπαϊκό Κοινοβούλιο, εγκρίνει τις διατάξεις σχετικά με τον έλεγχο της είσπραξης, την απόδοση στην Επιτροπή, και την καταβολή των εσόδων που αναφέρονται στα άρθρα 2 και 3.  Άρθρο 8  Η απόφαση αυτή κοινοποιείται στα κράτη μέλη από το Γενικό Γραμματέα του Συμβουλίου των Ευρωπαϊκών Κοινοτήτων και δημοσιεύεται στην Επίσημη Εφημερίδα των Ευρωπαϊκών Κοινοτήτων.  Τα κράτη μέλη ανακοινώνουν χωρίς καθυστέρηση στο Γενικό Γραμματέα του Συμβουλίου των Ευρωπαϊκών Κοινοτήτων την ολοκλήρωση των διαδικασιών που επιβάλλουν οι ισχύουσες συνταγματικές διατάξεις τους για την αποδοχή της απόφασης αυτής.  Η παρούσα απόφαση αρχίζει να ισχύει:  - όσον αφορά το άρθρο 3 παράγραφος 4, τη δεύτερη ημέρα μετά την ημερομηνία παραλαβής της τελευταίας από τις ανακοινώσεις που αναφέρονται στο δεύτερο εδάφιο,  - όσον αφορά τις άλλες διατάξεις, τη δεύτερη ημέρα μετά την ημερομηνία παραλαβής της τελευταίας από τις ανακοινώσεις αυτές ή μετά την ημερομηνία κατάθεσης των τελευταίων επικυρωτικών εγγράφων των συνθηκών προσχώρησης της Ισπανίας και της Πορτογαλίας εκ μέρους των παρόντων κρατών μελών των Κοινοτήτων· ως κρίσημη στην περίπτωση αυτή θεωρείται η αργότερη από τις ημερομηνίες αυτές, εκτός αν το Συμβούλιο ομόφωνα αποφασίσει διαφορετικά.  Με την επιφύλαξη του άρθρου 3 παράγραφος 4, η παρούσα απόφαση παράγει αποτελέσματα από 1ης Ιανουαρίου 1986, η δε απόφαση της 21ης Απριλίου 1970 καταργείται από την ίδια ημερομηνία. Εφόσον υπάρξει ανάγκη, κάθε αναφορά στην απόφαση της 21ης Απριλίου 1970 θεωρείται ως αναφορά στην παρούσα απόφαση.  Βρυξέλλες, 7 Μαΐου 1985.  Για το Συμβούλιο  Ο Πρόεδρος  G. ANDREOTTI  (1) ΕΕ αριθ. C 193 της 21. 7. 1984, σ. 5.  (2) ΕΕ αριθ. C 315 της 26. 11. 1984, σ. 60.  (3) ΕΕ αριθ. C 307 της 19. 11. 1984, σ. 24.  (4) ΕΕ αριθ. L 94 της 28. 4. 1970, σ. 19.


Avis juridique important

|

31997D0831

97/831/ΕΚ: Απόφαση του Συμβουλίου της 27ης Νοεμβρίου 1997 σχετικά με τη σύναψη συμφωνίας συνεργασίας μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας

Επίσημη Εφημερίδα αριθ. L 348 της 18/12/1997 σ. 0001 - 0001

ΑΠΟΦΑΣΗ ΤΟΥ ΣΥΜΒΟΥΛΙΟΥ της 27ης Νοεμβρίου 1997 σχετικά με τη σύναψη συμφωνίας συνεργασίας μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας (97/831/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 113 και 235, σε συνδυασμό με το άρθρο 228 παράγραφος 2 δεύτερη πρόταση και παράγραφος 3 δεύτερο εδάφιο,την πρόταση της Επιτροπής (1),τη σύμφωνη γνώμη του Ευρωπαϊκού Κοινοβουλίου (2),Εκτιμώντας:ότι η συμφωνία συνεργασίας μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας, που υπογράφηκε με ανταλλαγή επιστολών στις 29 Απριλίου 1997, θα πρέπει να εγκριθεί 7ότι η συνθήκη δεν προβλέπει εξουσίες άλλες από αυτές που παρέχει το άρθρο 235 της συνθήκης, για την ανάληψη δράσεων της Κοινότητας σε ορισμένους τομείς που καλύπτονται από τη συμφωνία,ΑΠΟΦΑΣΙΖΕΙ:Άρθρο 1Εγκρίνονται εξ ονόματος της Κοινότητας η συμφωνία συνεργασίας μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας και οι δηλώσεις που εγκρίθηκαν από τα συμβαλλόμενα μέρη.Τα κείμενα της συμφωνίας, ο κατάλογος των δηλώσεων και οι δηλώσεις προσαρτώνται στην παρούσα απόφαση.Άρθρο 2Ο Πρόεδρος του Συμβουλίου προβαίνει, εξ ονόματος της Κοινότητας, στην κοινοποίηση που προβλέπει το άρθρο 49 παράγραφος 2 της συμφωνίας.Άρθρο 3Η Κοινότητα εκπροσωπείται στο συμβούλιο συνεργασίας που συγκροτείται δυνάμει του άρθρου 33 της συμφωνίας από την προεδρία του Συμβουλίου, εάν το Συμβούλιο το αποφασίσει, άλλως από την Επιτροπή, την οποία επικουρούν αντιπρόσωποι των μελών του Συμβουλίου. Το Συμβούλιο ενεργεί με απλή πλειοψηφία των μελών του.Η θέση την οποία λαμβάνει η Κοινότητα στο συμβούλιο συνεργασίας εγκρίνεται από το Συμβούλιο, το οποίο ενεργεί με ειδική πλειοψηφία κατόπιν προτάσεως της Επιτροπής. Το Συμβούλιο ενεργεί με ομοφωνία όταν η θέση καλύπτει πεδίο για το οποίο απαιτείται ομοφωνία για την έκδοση των εσωτερικών κανόνων της Κοινότητας και με απλή πλειοψηφία όταν η απόφαση που το συμβούλιο συνεργασίας προτίθεται να λάβει αφορά τον εσωτερικό του κανονισμό.Οι αποφάσεις του συμβουλίου συνεργασίας δημοσιεύονται στην Επίσμη Εφημερίδα των Ευρωπαϊκών Κοινοτήτων.Άρθρο 4Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Αρχίζει να ισχύει από την ημέρα της δημοσίευσής της.Βρυξέλλες, 27 Νοεμβρίου 1997.Για το ΣυμβούλιοΟ ΠρόεδροςM. FISCHBACH(1) ΕΕ C 79 της 12. 3. 1997, σ. 1.(2) ΕΕ C 325 της 27. 10. 1997.


title: Απόφαση 2013/350/ΚΕΠΠΑ του Συμβουλίου, της 2ας Ιουλίου 2013 , σχετικά με την τροποποίηση και παράταση της εντολής του ειδικού εντεταλμένου της Ευρωπαϊκής Ένωσης για την ειρηνευτική διαδικασία στη Μέση Ανατολή

text:
               4.7.2013

               EL

               Επίσημη Εφημερίδα της Ευρωπαϊκής Ένωσης

               L 185/3

         ΑΠΌΦΑΣΗ 2013/350/ΚΕΠΠΑ ΤΟΥ ΣΥΜΒΟΥΛΊΟΥ
   της 2ας Ιουλίου 2013
   σχετικά με την τροποποίηση και παράταση της εντολής του ειδικού εντεταλμένου της Ευρωπαϊκής Ένωσης για την ειρηνευτική διαδικασία στη Μέση Ανατολή
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 28, το άρθρο 31 παράγραφος 2 και το άρθρο 33,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 23 Ιανουαρίου 2012, το Συμβούλιο εξέδωσε την απόφαση 2012/33/ΚΕΠΠΑ (1) για τον διορισμό του κ. Andreas REINICKE ως ειδικού εντεταλμένου της Ευρωπαϊκής Ένωσης («EEEE») για την ειρηνευτική διαδικασία στη Μέση Ανατολή. Η εντολή του ΕΕΕΕ λήγει στις 30 Ιουνίου 2013.

               (2)

               Η εντολή του ΕΕΕΕ θα πρέπει να παραταθεί για άλλους 12 μήνες και να επανεξετασθεί το φθινόπωρο 2013. Η εντολή θα πρέπει να έχει ολοκληρωθεί μέχρι τις 31 Δεκεμβρίου 2013.

               (3)

               Ο ΕΕΕΕ θα εκτελέσει την εντολή του στο πλαίσιο μιας κατάστασης η οποία ενδέχεται να επιδεινωθεί και η οποία θα μπορούσε να δυσχεράνει την επίτευξη των στόχων της εξωτερικής δράσης της Ένωσης, όπως καθορίζονται στο άρθρο 21 της Συνθήκης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ειδικός Εντεταλμένος της Ευρωπαϊκής Ένωσης
   H εντολή του κ. Andreas REINICKE ως Ειδικού Εντεταλμένου της Ευρωπαϊκής Ένωσης (ΕΕΕΕ) για την ειρηνευτική διαδικασία στη Μέση Ανατολή («ειρηνευτική διαδικασία») παρατείνεται έως τις 30 Ιουνίου 2014. Η εντολή του ΕΕΕΕ μπορεί να λήξει ενωρίτερα, εφόσον το αποφασίσει το Συμβούλιο, βάσει προτάσεως του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας («ΥΕ»).
   Άρθρο 2
   Στόχοι πολιτικής
   1.   Η εντολή του ΕΕΕΕ βασίζεται στους στόχους πολιτικής της Ένωσης όσον αφορά την ειρηνευτική διαδικασία.
   2.   Οι εν λόγω στόχοι περιλαμβάνουν, μεταξύ άλλων, τα εξής:

               α)

               πλήρη ειρήνη που θα πρέπει να επιτευχθεί με βάση τις συναφείς αποφάσεις του Συμβουλίου Ασφαλείας των Ηνωμένων Εθνών («ΗΕ»), τις αρχές της Μαδρίτης, τον οδικό χάρτη, τις συμφωνίες που επιτεύχθηκαν προηγουμένως από τα μέρη και την Αραβική Ειρηνευτική Πρωτοβουλία,

               β)

               λύση δύο κρατών, η οποία περιλαμβάνει το Ισραήλ και ένα δημοκρατικό, συνεχόμενο, βιώσιμο, ειρηνικό και κυρίαρχο παλαιστινιακό κράτος, τα οποία συμβιώνουν εκ παραλλήλου εντός ασφαλών και ανεγνωρισμένων συνόρων και έχουν κανονικές σχέσεις με τους γείτονές τους, σύμφωνα με τις αποφάσεις 242(1967), 338(1973), 1397(2002) και 1402(2002) του Συμβουλίου Ασφαλείας των ΗΕ και τις αρχές της Μαδρίτης,

               γ)

               διευθέτηση των συγκρούσεων Ισραήλ-Συρίας και Ισραήλ-Λιβάνου,

               δ)

               λύση για το καθεστώς της Ιερουσαλήμ ως μελλοντικής πρωτεύουσας και των δύο κρατών και μια δίκαιη, βιώσιμη και συμφωνημένη λύση στο πρόβλημα των Παλαιστίνιων προσφύγων,

               ε)

               συνέχιση της ειρηνευτικής διαδικασίας προς ένα τελικό καθεστώς συμφωνίας και τη δημιουργία παλαιστινιακού κράτους, συμπεριλαμβανομένης της ενίσχυσης του ρόλου της Τετραμερούς της Μέσης Ανατολής («Τετραμερούς»), φύλακα του οδικού χάρτη, ιδιαίτερα ενόψει της παρακολούθησης της εκτέλεσης των υποχρεώσεων αμφοτέρων των μερών στο πλαίσιο του οδικού χάρτη και σε συμφωνία με όλες τις διεθνείς προσπάθειες για την επίτευξη συνολικής αραβοϊσραηλινής ειρήνης.

         3.   Οι στόχοι αυτοί βασίζονται στη δέσμευση της Ένωσης για συνεργασία με τα μέρη και με εταίρους της διεθνούς κοινότητας, ειδικότερα στο πλαίσιο της Τετραμερούς, με σκοπό την εξεύρεση κάθε δυνατότητας για επίτευξη ειρήνης και για ένα αξιοπρεπές μέλλον όλων των λαών της περιοχής.
   4.   Ο ΕΕΕΕ υποστηρίζει το έργο του ΥΕ στην περιοχή, μεταξύ άλλων στο πλαίσιο της Τετραμερούς.
   Άρθρο 3
   Εντολή
   Προκειμένου να επιτευχθούν οι κατά το άρθρο 2 στόχοι πολιτικής, η εντολή του ΕΕΕΕ συνίσταται στα εξής:

               α)

               να παρέχει ενεργό και αποτελεσματική συμβολή της Ένωσης σε δράσεις και πρωτοβουλίες προς οριστική διευθέτηση της ισραηλινοπαλαιστινιακής σύγκρουσης καθώς επίσης και της ισραηλινοσυριακής και της ισραηλινολιβανικής σύγκρουσης,

               β)

               να διευκολύνει και να διατηρεί στενές επαφές με όλους τους συμμετέχοντες στην ειρηνευτική διαδικασία, με τις άλλες χώρες της περιοχής, με τα μέλη της Τετραμερούς και άλλες σχετικές χώρες, καθώς και με τα ΗΕ και τους λοιπούς αρμόδιους διεθνείς οργανισμούς, προκειμένου να συνεργάζεται μαζί τους για την ενίσχυση της ειρηνευτικής διαδικασίας,

               γ)

               να εξασφαλίζει τη συνεχή παρουσία της Ένωσης στα αρμόδια διεθνή φόρα και να συμβάλλει στην διαχείριση και την πρόληψη κρίσεων,

               δ)

               να παρακολουθεί και να στηρίζει τις ειρηνευτικές διαπραγματεύσεις μεταξύ των μερών και να υποβάλει προτάσεις της Ένωσης, στο πλαίσιο αυτών των διαπραγματεύσεων,

               ε)

               να συμβάλλει, οσάκις ζητείται, στην εφαρμογή διεθνών συμφωνιών που συνομολογούνται μεταξύ των μερών και να αναλαμβάνει διπλωματική δράση με αυτά σε περίπτωση μη συμμόρφωσης προς τους όρους των συμφωνιών,

               στ)

               να δίνει ιδιαίτερη προσοχή σε παράγοντες που έχουν επιπτώσεις στην περιφερειακή διάσταση της ειρηνευτικής διαδικασίας,

               ζ)

               να διαπραγματεύεται εποικοδομητικά με τους υπογράφοντες συμφωνίες στο πλαίσιο της ειρηνευτικής διαδικασίας, ώστε να προωθείται η συμμόρφωση προς τους βασικούς κανόνες της δημοκρατίας, συμπεριλαμβανομένου του σεβασμού των δικαιωμάτων του ανθρώπου και του κράτους δικαίου,

               η)

               να υποβάλλει προτάσεις για την παρέμβαση της Ένωσης στην ειρηνευτική διαδικασία και για τον καλύτερο τρόπο υλοποίησης των πρωτοβουλιών της Ένωσης και των προσπαθειών που καταβάλλει η Ένωση σε σχέση με την ειρηνευτική διαδικασία, όπως η συμβολή της Ένωσης στις παλαιστινιακές μεταρρυθμίσεις, και ένταξης σ’ αυτές των πολιτικών πτυχών σχετικών αναπτυξιακών σχεδίων της Ένωσης,

               θ)

               να παρακολουθεί τις ενέργειες εκάστης πλευράς για την εφαρμογή του οδικού χάρτη και για θέματα που ενδέχεται να επηρεάσουν αρνητικά την έκβαση των διαπραγματεύσεων για το μόνιμο καθεστώς ώστε να παρέχει στην Τετραμερή τη δυνατότητα να εκτιμά καλύτερα τη συμμόρφωση των μερών,

               ι)

               ως απεσταλμένος στην Τετραμερή, να υποβάλλει αναφορές για την πρόοδο και τις εξελίξεις των διαπραγματεύσεων και να συμβάλλει στην προπαρασκευή των συναντήσεων των απεσταλμένων της Τετραμερούς βάσει των ενωσιακών θέσεων και μέσω συντονισμού με τα άλλα μέλη της Τετραμερούς,

               ια)

               να συμβάλλει, συνεργαζόμενος με τον ΕΕΕΕ για τα ανθρώπινα δικαιώματα, στην υλοποίηση της πολιτικής της Ένωσης για τα ανθρώπινα δικαιώματα, συμπεριλαμβανομένων των κατευθυντήριων γραμμών της Ένωσης για τα ανθρώπινα δικαιώματα, ιδίως όσον αφορά τα παιδιά και ένοπλες συγκρούσεις, καθώς και για τη βία κατά γυναικών και κοριτσιών και την καταπολέμηση κάθε μορφής διακρίσεων εναντίον τους, και την πολιτική της Ένωσης όσον αφορά την απόφαση του Συμβουλίου Ασφαλείας των ΗΕ 1325 (2000) για τις γυναίκες, την ειρήνη και την ασφάλεια, μεταξύ άλλων παρακολουθώντας και υποβάλλοντας εκθέσεις για τις εξελίξεις σε αυτόν τον τομέα και διατυπώνοντας σχετικές συστάσεις,

               ιβ)

               να συμβάλλει στην καλύτερη κατανόηση του ρόλου της Ένωσης από τους φορείς διαμόρφωσης της κοινής γνώμης στην περιοχή.

         Άρθρο 4
   Εκτέλεση της εντολής
   1.   Ο ΕΕΕΕ είναι υπεύθυνος για την εκτέλεση της εντολής και ενεργεί υπό την εξουσία του ΥΕ. Για να εκτελέσει την εντολή του και τις ειδικές του ευθύνες επιτόπου, ο ΕΕΕΕ είναι πλήρως αφιερωμένος στην αποστολή του.
   2.   Η Επιτροπή Πολιτικής και Ασφάλειας («ΕΠΑ») διατηρεί προνομιούχο δεσμό με τον ΕΕΕΕ και είναι το πρωταρχικό σημείο επαφής του ΕΕΕΕ με το Συμβούλιο. Η ΕΠΑ παρέχει στον ΕΕΕΕ στρατηγική καθοδήγηση και πολιτική κατεύθυνση στο πλαίσιο της εντολής του, με την επιφύλαξη των εξουσιών του ΥΕ.
   3.   Ο ΕΕΕΕ εργάζεται σε στενό συντονισμό με την Ευρωπαϊκή Υπηρεσία Εξωτερικής Δράσης («ΕΥΕΔ»).
   4.   Ιδίως κατά τη διάρκεια των αποστολών του, ο ΕΕΕΕ συνεργάζεται στενά με το Γραφείο της Αντιπροσωπίας της ΕΕ στην Ιερουσαλήμ, την αντιπροσωπία της Ένωσης στο Τελ Αβίβ και τις άλλες συναφείς αντιπροσωπίες της Ένωσης στην περιοχή.
   Άρθρο 5
   Χρηματοδότηση
   1.   Το ποσό δημοσιονομικής αναφοράς που προορίζεται να καλύψει τις δαπάνες που απορρέουν από την εντολή του ΕΕΕΕ από 1ης Ιουλίου 2013 έως τις 31 Δεκεμβρίου 2013 ανέρχεται σε 506 500 EUR.
   2.   Οι δαπάνες που χρηματοδοτούνται από το ποσό που ορίζεται στην παράγραφο 1 είναι επιλέξιμες από την 1η Ιουλίου 2013. Η διαχείριση των δαπανών γίνεται σύμφωνα με τις διαδικασίες και τους κανόνες που ισχύουν για τον γενικό προϋπολογισμό της Ένωσης.
   3.   Η διαχείριση των δαπανών υπόκειται σε σύμβαση μεταξύ του ΕΕΕΕ και της Επιτροπής. Ο ΕΕΕΕ είναι υπόλογος στην Επιτροπή για όλες τις δαπάνες.
   Άρθρο 6
   Σύσταση και σύνθεση της ομάδας
   1.   Εντός των ορίων της εντολής του και των αντίστοιχων διαθέσιμων οικονομικών μέσων, ο ΕΕΕΕ είναι υπεύθυνος για τη σύσταση της ομάδας του. Η ομάδα διαθέτει την εμπειρογνωμοσύνη σε ειδικά ζητήματα πολιτικής, όπως απαιτούνται από την εντολή. Ο ΕΕΕΕ ενημερώνει αμέσως και τακτικά το Συμβούλιο και την Επιτροπή για τη σύνθεση της ομάδας του.
   2.   Τα κράτη μέλη, τα θεσμικά όργανα της Ένωσης και η ΕΥΕΔ δύνανται να προτείνουν την απόσπαση προσωπικού στην υπηρεσία του ΕΕΕΕ. Οι αποδοχές του εν λόγω αποσπασμένου προσωπικού καλύπτονται από το ενδιαφερόμενο κράτος μέλος, το θεσμικό όργανο της Ένωσης ή την ΕΥΕΔ, αντίστοιχα. Οι ειδικοί που αποσπώνται από κράτη μέλη στα θεσμικά όργανα της Ένωσης ή στην ΕΥΕΔ μπορούν επίσης να τοποθετηθούν στην υπηρεσία του ΕΕΕΕ. Το συμβασιούχο διεθνές προσωπικό πρέπει να έχει την ιθαγένεια κράτους μέλους.
   3.   Όλο το αποσπασμένο προσωπικό τελεί υπό τη διοικητική εξουσία του αποστέλλοντος κράτους μέλους, του θεσμικού οργάνου της Ένωσης ή της ΕΥΕΔ και ασκεί τα καθήκοντά του και ενεργεί προς το συμφέρον της εντολής του ΕΕΕΕ.
   4.   Το προσωπικό του ΕΕΕΕ συστεγάζεται με τις σχετικές υπηρεσίες της ΕΥΕΔ ή τις αντιπροσωπίες της Ένωσης, προκειμένου να εξασφαλισθούν η συνοχή και η συνέπεια στις αντίστοιχες δραστηριότητές τους.
   Άρθρο 7
   Προνόμια και ασυλίες του ΕΕΕΕ και του προσωπικού του
   Τα προνόμια, οι ασυλίες και οι λοιπές εγγυήσεις που απαιτούνται για την εκτέλεση και την ομαλή διεξαγωγή της αποστολής του ΕΕΕΕ και των μελών του προσωπικού του συμφωνούνται με τις χώρες υποδοχής, ανάλογα με την περίπτωση. Τα κράτη μέλη και η ΕΥΕΔ παρέχουν την απαιτούμενη υποστήριξη για τον σκοπό αυτό.
   Άρθρο 8
   Ασφάλεια των διαβαθμισμένων πληροφοριών της ΕΕ
   Ο ΕΕΕΕ και τα μέλη της ομάδας του τηρούν τις αρχές και τις ελάχιστες προδιαγραφές ασφαλείας που ορίζονται στην απόφαση 2011/292/ΕΕ του Συμβουλίου της 31ης Μαρτίου 2011 σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (2).
   Άρθρο 9
   Πρόσβαση στις πληροφορίες και υλικοτεχνική στήριξη
   1.   Τα κράτη μέλη, η Επιτροπή και η Γενική Γραμματεία του Συμβουλίου εξασφαλίζουν την πρόσβαση του ΕΕΕΕ σε κάθε σχετική πληροφορία.
   2.   Η αντιπροσωπία της Ένωσης και/ή τα κράτη μέλη μεριμνούν, κατά περίπτωση, για την εξασφάλιση υλικοτεχνικής υποστήριξης στην περιοχή.
   Άρθρο 10
   Ασφάλεια
   Σύμφωνα με την πολιτική της Ένωσης για την ασφάλεια του προσωπικού που εκτελεί επιχειρησιακά καθήκοντα εκτός της Ένωσης δυνάμει του τίτλου V της Συνθήκης, ο ΕΕΕΕ λαμβάνει κάθε ευλόγως εφαρμόσιμο μέτρο, σύμφωνα με την εντολή του και ανάλογα με την κατάσταση της ασφάλειας στη γεωγραφική περιοχή ευθύνης του, για την ασφάλεια όλου του προσωπικού που τελεί υπό την άμεση εξουσία του, κυρίως δε:

               α)

               καταρτίζει σχέδιο ασφαλείας για τη συγκεκριμένη αποστολή βάσει καθοδήγησης από την ΕΥΕΔ, το οποίο περιλαμβάνει ειδικά μέτρα ασφαλείας της αποστολής από υλική, οργανωτική και διαδικαστική άποψη, διέπει τη διαχείριση της ασφάλειας κινήσεων του προσωπικού προς τον τόπο αποστολής και εντός αυτού και τη διαχείριση συμβάντων που αφορούν την ασφάλεια και περιλαμβάνει σχέδιο έκτακτης ανάγκης και εκκένωσης της αποστολής,

               β)

               εξασφαλίζει ότι όλο το προσωπικό που αναπτύσσεται εκτός της Ένωσης διαθέτει ασφαλιστική κάλυψη έναντι υψηλού κινδύνου, όπως απαιτείται λόγω των συνθηκών στον τόπο της αποστολής,

               γ)

               μεριμνά ώστε όλα τα μέλη της ομάδας του που αναπτύσσονται εκτός της Ένωσης, συμπεριλαμβανομένου του προσωπικού που προσλαμβάνεται επιτόπου, να λαμβάνουν την κατάλληλη κατάρτιση όσον αφορά την ασφάλεια προτού ή μόλις φθάσουν στον τόπο αποστολής τους, με βάση τις διαβαθμίσεις κινδύνου που ορίζονται για τον τόπο αποστολής από την ΕΥΕΔ,

               δ)

               μεριμνά για την εφαρμογή όλων των εγκεκριμένων συστάσεων που διατυπώνονται κατόπιν τακτικών αξιολογήσεων ασφαλείας και υποβάλλει γραπτές εκθέσεις για την εφαρμογή τους και για άλλα ζητήματα ασφαλείας στο πλαίσιο των ενδιάμεσων εκθέσεων και των εκθέσεων σχετικά με την εκτέλεση της εντολής, στο Συμβούλιο, στην Επιτροπή και στην ΥΕ.

         Άρθρο 11
   Υποβολή εκθέσεων
   Ο ΕΕΕΕ υποβάλλει τακτικά προφορικές και γραπτές εκθέσεις στον ΥΕ και στην ΕΠΑ. Ο ΕΕΕΕ υποβάλλει επίσης έκθεση, ανάλογα με τις ανάγκες, στις ομάδες εργασίας του Συμβουλίου. Οι τακτικές γραπτές εκθέσεις διαβιβάζονται μέσω του δικτύου COREU. Ο ΕΕΕΕ μπορεί, έπειτα από σύσταση της ΥΕ ή της ΕΠΑ, να υποβάλει έκθεση στο Συμβούλιο Εξωτερικών Υποθέσεων. Κατά το άρθρο 36 της συνθήκης ο ΕΕΕΕ μπορεί να συμμετέχει στην ενημέρωση του Ευρωπαϊκού Κοινοβουλίου.
   Άρθρο 12
   Συντονισμός
   1.   Ο ΕΕΕΕ προωθεί τον γενικό πολιτικό συντονισμό της Ένωσης. Μεριμνά ώστε να εξασφαλίζεται ότι όλα τα επιτόπου μέσα της Ένωσης χρησιμοποιούνται με συνοχή προς επίτευξη των στόχων της ενωσιακής πολιτικής. Οι δραστηριότητες του ΕΕΕΕ συντονίζονται με τις δράσεις της Επιτροπής καθώς και με τις δράσεις άλλων ΕΕΕΕ που δραστηριοποιούνται στην περιοχή, συμπεριλαμβανομένου του ΕΕΕΕ για την περιοχή της Νότιας Μεσογείου, οσάκις ενδείκνυται. Ο ΕΕΕΕ ενημερώνει τακτικά τις αποστολές των κρατών μελών και τις αντιπροσωπίες της Ένωσης.
   2.   Επιτόπου, διατηρείται στενή επαφή με τους Αρχηγούς των Αντιπροσωπιών της Ένωσης και τους Αρχηγούς των Αποστολών των κρατών μελών, Καταβάλλουν κάθε δυνατή προσπάθεια προκειμένου να επικουρούν τον ΕΕΕΕ κατά την εκτέλεση της εντολής. Ο ΕΕΕΕ, σε στενό συντονισμό με τον Αρχηγό της Αντιπροσωπίας της Ένωσης στο Τελ Αβίβ, παρέχει στους επικεφαλής της Αστυνομικής Αποστολής της ΕΕ στα παλαιστινιακά εδάφη (EUPOL COPPS) και της Αποστολής της ΕΕ για την ασφάλεια των συνόρων (EU BAM Rafah), επιτόπια πολιτική καθοδήγηση. Ο ΕΕΕΕ και ο Μη Στρατιωτικός Διοικητής Επιχείρησης πραγματοποιούν διαβουλεύσεις μεταξύ τους, εφόσον απαιτείται. Ο ΕΕΕΕ έρχεται επίσης σε επαφή επιτόπου με άλλους διεθνείς και περιφερειακούς παράγοντες.
   Άρθρο 13
   Συνεργασία επί αξιώσεων
   Ο ΕΕΕΕ και το προσωπικό του βοηθούν στην παροχή στοιχείων προς απάντηση σε τυχόν αξιώσεις και υποχρεώσεις που γεννώνται από τις εντολές των προηγουμένων ΕΕΕΕ για την ειρηνευτική διαδικασία στην Μέση Ανατολή, και δίδουν διοικητική αρωγή και πρόσβαση στους σχετικούς φακέλλους προς το σκοπό αυτό.
   Άρθρο 14
   Επανεξέταση
   1.   Η εφαρμογή της παρούσας απόφασης και η συνοχή της με άλλες δράσεις της Ένωσης στην περιοχή υπόκεινται σε τακτική επανεξέταση. Ο ΕΕΕΕ υποβάλλει στο Συμβούλιο, στην Επιτροπή και στην ΥΕ έκθεση προόδου μέχρι τα τέλη Οκτωβρίου 2013 και συγκεφαλαιωτική έκθεση για την εκτέλεση της εντολής του κατά τη λήξη της εντολής.
   2.   Η εντολή του ΕΕΕΕ θα επανεξετασθεί μέχρι τις 31 Δεκεμβρίου 2013.
   Άρθρο 15
   Έναρξη ισχύος
   Η παρούσα απόφαση αρχίζει να ισχύει από την ημέρα της έκδοσής της.
   Εφαρμόζεται από 1ης Ιουλίου 2013.

      Βρυξέλλες, 2 Ιουλίου 2013.

            Για το Συμβούλιο

            Ο Πρόεδρος

         L. LINKEVIČIUS

      (1)  ΕΕ L 19 της 24.1.2012, σ. 17.

      (2)  ΕΕ L 141, 27.5.2011, σ. 17.


title: 2008/343/ΕΚ: Απόφαση του Συμβουλίου, της 29ης Απριλίου 2008 , για την τροποποίηση της απόφασης 2007/868/ΕΚ για την εφαρμογή του άρθρου 2 παράγραφος 3 του κανονισμού (ΕΚ) αριθ. 2580/2001 όσον αφορά τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας

text:
               30.4.2008

               EL

               Επίσημη Εφημερίδα της Ευρωπαϊκής Ένωσης

               L 116/25

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 29ης Απριλίου 2008
   για την τροποποίηση της απόφασης 2007/868/ΕΚ για την εφαρμογή του άρθρου 2 παράγραφος 3 του κανονισμού (ΕΚ) αριθ. 2580/2001 όσον αφορά τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας
   (2008/343/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τον κανονισμό (ΕΚ) αριθ. 2580/2001 του Συμβουλίου, της 27ης Δεκεμβρίου 2001, για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας (1), και ιδίως το άρθρο 2 παράγραφος 3,
   Εκτιμώντας τα ακόλουθα:

               (1)

               Στις 20 Δεκεμβρίου 2007, το Συμβούλιο εξέδωσε την απόφαση 2007/868/ΕΚ (2).

               (2)

               Στις 25 Φεβρουαρίου 2008, το Συμβούλιο προμήθευσε στον κ. Jose Maria SISON ενημερωμένο σκεπτικό των λόγων για τους οποίους τον διατηρεί στον κατάλογο των προσώπων, ομάδων και οντοτήτων που υπόκεινται στα περιοριστικά μέτρα που προβλέπει ο κανονισμός (ΕΚ) αριθ. 2580/2001 και κάλεσε τον κ. SISON να υποβάλει εντός μηνός τις παρατηρήσεις του σχετικά. Ο κ. SISON υπέβαλε παρατηρήσεις στο Συμβούλιο με την από 24 Μαρτίου 2008 επιστολή του, η οποία εξετάστηκε από το Συμβούλιο.

               (3)

               Το Συμβούλιο κατέληξε στο συμπέρασμα ότι ο κ. SISON ενέχεται σε τρομοκρατικές πράξεις κατά την έννοια του άρθρου 1 παράγραφοι 2 και 3 της κοινής θέσης 2001/931/ΚΕΠΠΑ, της 27ης Δεκεμβρίου 2001, σχετικά με την εφαρμογή ειδικών μέτρων για την καταπολέμηση της τρομοκρατίας (3) και ότι οι αποφάσεις όσον αφορά τον κ. SISON ελήφθησαν από αρμόδια εθνική αρχή κατά την έννοια του άρθρου 1 παράγραφος 4 της εν λόγω κοινής θέσης. Το Συμβούλιο κατέληξε, ωσαύτως, στο συμπέρασμα ότι οι καταχωρίσεις για τον κ. SISON και για το Κομμουνιστικό Κόμμα Φιλιππίνων στον κατάλογο των προσώπων, ομάδων και οντοτήτων έναντι των οποίων εφαρμόζεται ο κανονισμός (ΕΚ) αριθ. 2580/2001 θα πρέπει να τροποποιηθούν έτσι ώστε να αντανακλούν το ενημερωμένο σκεπτικό.

               (4)

               Το Συμβούλιο κρίνει, συνεπώς, ότι ο κ. SISON θα πρέπει να εξακολουθήσει να υπόκειται στα ειδικά περιοριστικά μέτρα που προβλέπει ο κανονισμός (ΕΚ) αριθ. 2580/2001,

         ΑΠΟΦΑΣΙΖΕΙ:
   Άρθρο 1
   Στο παράρτημα της απόφασης 2007/868/ΕΚ, η καταχώριση όσον αφορά τον κ. SISON, Jose Maria (γνωστό και ως Armando Liwanag, ή και ως Joma) αντικαθίσταται από την ακόλουθη καταχώριση:

      «SISON, Jose Maria (γνωστός και ως Armando Liwanag, ή και ως Joma), γεννηθείς στις 8.2.1939 στο Cabugao των Φιλιππίνων — ηγετικό στέλεχος του “Κομμουνιστικού Κόμματος των Φιλιππίνων”, όπου συμπεριλαμβάνεται και ο “NPA”».

   Άρθρο 2
   Στο παράρτημα της απόφασης 2007/868/ΕΚ, η καταχώριση όσον αφορά το Κομμουνιστικό Κόμμα Φιλιππίνων αντικαθίσταται από την ακόλουθη καταχώριση:

      «“Κομμουνιστικό Κόμμα Φιλιππίνων”, όπου συμπεριλαμβάνεται ο “Νέος Λαϊκός Στρατός” — “NPA”) των Φιλιππίνων που συνδέεται με τον SISON, Jose Maria (γνωστό και ως Armando Liwanag, ή και ως Joma, ηγετικό στέλεχος του Κομμουνιστικού Κόμματος των Φιλιππίνων, όπου συμπεριλαμβάνεται και ο “NPA”)».

   Άρθρο 3
   Η παρούσα απόφαση παράγει αποτελέσματα από την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.

      Λουξεμβούργο, 29 Απριλίου 2008.

            Για το Συμβούλιο

            Ο Πρόεδρος

         D. RUPEL

      (1)  ΕΕ L 344 της 28.12.2001, σ. 70. Κανονισμός όπως τροποποιήθηκε τελευταία με την απόφαση 2007/868/ΕΚ (ΕΕ L 340 της 22.12.2007, σ. 100).

      (2)  ΕΕ L 340 της 22.12.2007, σ. 100.

      (3)  ΕΕ L 344 της 28.12.2001, σ. 93. Κοινή θέση όπως τροποποιήθηκε τελευταία με την κοινή θέση 2007/871/ΚΕΠΠΑ (ΕΕ L 340 της 22.12.2007, σ. 109).


				|

		52014PC0256

			Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη σύναψη, εξ ονόματος της Ευρωπαϊκής Ένωσης και των κρατών μελών της, πρωτοκόλλου τροποποίησης της συμφωνίας Κοινού Ευρωπαϊκού Αεροπορικού Χώρου μεταξύ της Ευρωπαϊκής Ένωσης και των κρατών μελών της, αφενός, και της Γεωργίας, αφετέρου, προκειμένου να ληφθεί υπόψη η προσχώρηση της Κροατίας στην Ευρωπαϊκή Ένωση /* COM/2014/0256 final - 2014/0134 (NLE) */

			   	ΑΙΤΙΟΛΟΓΙΚΗ
ΕΚΘΕΣΗ
 1)      Πλαίσιο της πρότασης
 110 || ·                   Αιτιολόγηση και στόχοι της πρότασης / γενικό πλαίσιο Η συμφωνία Κοινού Ευρωπαϊκού Αεροπορικού Χώρου μεταξύ της Ευρωπαϊκής Ένωσης, των κρατών μελών της και της Γεωργίας απετέλεσε αντικείμενο διαπραγμάτευσης με βάση την απόφαση του Συμβουλίου του Ιουνίου 2009 με την οποία εξουσιοδοτήθηκε η έναρξη διαπραγματεύσεων. Η συμφωνία υπογράφηκε στις 2 Δεκεμβρίου 2010.
 120 || Η Δημοκρατία της Κροατίας προσχώρησε στην Ευρωπαϊκή Ένωση την 1η Ιουλίου 2013. Δυνάμει του άρθρου 6 παράγραφος 2 της πράξης σχετικά με τους όρους προσχώρησης, η Κροατία ανέλαβε να προσχωρήσει στις συμφωνίες που έχουν συνάψει ή υπογράψει τα κράτη μέλη και η Ένωση με μία ή περισσότερες τρίτες χώρες ή με διεθνή οργανισμό. Αντικείμενο διαπραγμάτευσης αποτέλεσε πρωτόκολλο που περιείχε τις απαραίτητες γλωσσικές προσαρμογές της συμφωνίας, οι οποίες προέκυψαν από την προσχώρηση της Κροατίας. Σύμφωνα με το προαναφερθέν άρθρο 6 παράγραφος 2, το άρθρο 100 παράγραφος 2 και το άρθρο 218 παράγραφος 5 της ΣΛΕΕ, η υπογραφή του πρωτοκόλλου εγκρίθηκε με την απόφαση της [...], και το πρωτόκολλο υπεγράφη στις […] Το πρωτόκολλο πρέπει τώρα να εγκριθεί, βάσει του άρθρου 100 παράγραφος 2 και του άρθρου 218 παράγραφος 6 στοιχείο α) της ΣΛΕΕ, σε συνδυασμό με το άρθρο 6 παράγραφος 2 της πράξης προσχώρησης.
 130 || ·                   Ισχύουσες διατάξεις στον τομέα που αφορά η πρόταση Οι διατάξεις του πρωτοκόλλου αντικαθιστούν ή συμπληρώνουν τις διατάξεις της συμφωνίας Κοινού Ευρωπαϊκού Αεροπορικού Χώρου μεταξύ της Ευρωπαϊκής Ένωσης, των κρατών μελών της και της Γεωργίας.
 140 || ·                   Συνοχή με άλλες πολιτικές και στόχους της Ένωσης Η συμφωνία με τη Γεωργία ήταν η πρώτη συνολική συμφωνία αεροπορικών μεταφορών που υπογράφηκε με σημαντικό αεροπορικό εταίρο της Ένωσης στην περιοχή του Καυκάσου. Αποτελεί μέρος του πλαισίου εξωτερικής πολιτικής αερομεταφορών της Ένωσης που θεσπίστηκε με την ανακοίνωση COM(2005)79 της Επιτροπής: «Προγραμματισμός της εξωτερικής πολιτικής αερομεταφορών της Κοινότητας» που αναθεωρήθηκε προσφάτως με την ανακοίνωση COM(2012)556 της Επιτροπής: «Εξωτερική πολιτική αερομεταφορών της ΕΕ – Αντιμετώπιση των μελλοντικών προκλήσεων» και τα αντίστοιχα συμπεράσματα του Συμβουλίου.
 2)      Διαβούλευση με τα ενδιαφερόμενα μέρη και εκτίμηση επιπτώσεων
   || ·                                            Διαβούλευση με τα ενδιαφερόμενα μέρη
 211 || Μέθοδοι διαβούλευσης, κύριοι στοχευόμενοι τομείς και γενικά χαρακτηριστικά των συνομιλητών Άνευ αντικειμένου
 212 || Σύνοψη των απαντήσεων και τρόπος με τον οποίο λήφθηκαν υπόψη Άνευ αντικειμένου
 3)      ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ
 305 || ·                   Σύνοψη των προτεινόμενων μέτρων Το πρωτόκολλο εξασφαλίζει την αναγκαία τροποποίηση της συμφωνίας Κοινού Ευρωπαϊκού Αεροπορικού Χώρου μεταξύ της Ευρωπαϊκής Ένωσης, των κρατών μελών της και της Γεωργίας μετά την προσχώρηση της Κροατίας στην ΕΕ την 1η Ιουλίου 2013.
 310 || ·                   Νομική βάση Το άρθρο 100 παράγραφος 2 και το άρθρο 218 παράγραφος 6 στοιχείο α) της Συνθήκης για τη λειτουργία της Ευρωπαϊκής Ένωσης σε συνδυασμό με το άρθρο 6 παράγραφος 2 της πράξης προσχώρησης.
 4)      Δημοσιονομικές επιπτώσεις
 409 || Η πρόταση δεν έχει επιπτώσεις στον προϋπολογισμό της Ένωσης.
 5)      ΠΡΟΣΘΕΤΕΣ ΠΛΗΡΟΦΟΡΙΕΣ
 570 || ·                   Λεπτομερής εξήγηση της πρότασης Το Συμβούλιο καλείται να εγκρίνει το πρωτόκολλο τροποποίησης της συμφωνίας Κοινού Ευρωπαϊκού Αεροπορικού Χώρου μεταξύ της Ευρωπαϊκής Ένωσης, των κρατών μελών της και της Γεωργίας.
2014/0134 (NLE)
Πρόταση
ΑΠΟΦΑΣΗ
ΤΟΥ ΣΥΜΒΟΥΛΙΟΥ
σχετικά
με τη σύναψη, εξ
ονόματος της
Ευρωπαϊκής Ένωσης
και των κρατών
μελών της,
πρωτοκόλλου
τροποποίησης
της συμφωνίας
Κοινού
Ευρωπαϊκού
Αεροπορικού
Χώρου μεταξύ
της Ευρωπαϊκής
Ένωσης και των
κρατών μελών
της, αφενός, και
της Γεωργίας,
αφετέρου,
προκειμένου να
ληφθεί υπόψη η
προσχώρηση της
Κροατίας στην
Ευρωπαϊκή
Ένωση
ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
Συνθήκη για τη
λειτουργία της
Ευρωπαϊκής
Ένωσης, και
ιδίως το
άρθρο 100
παράγραφος 2
και το άρθρο 218
παράγραφος 6
στοιχείο α),
Έχοντας
υπόψη την
πράξη
προσχώρησης
της Δημοκρατίας
της Κροατίας,
και ιδίως το
άρθρο 6
παράγραφος 2 δεύτερο
εδάφιο,
Έχοντας
υπόψη την
πρόταση της
Ευρωπαϊκής
Επιτροπής,
Έχοντας
υπόψη τη γνώμη
του Ευρωπαϊκού
Κοινοβουλίου[1],
Εκτιμώντας
τα ακόλουθα:
(1)       Σύμφωνα
με την απόφαση
2014/.../ΕΕ[2],
του
Συμβουλίου,
υπεγράφη το
πρωτόκολλο
τροποποίησης
της συμφωνίας
Κοινού
Ευρωπαϊκού
Αεροπορικού
Χώρου μεταξύ
της Ευρωπαϊκής
Ένωσης και των
κρατών μελών
της, αφενός, και
της Γεωργίας,
αφετέρου,
προκειμένου να
ληφθεί υπόψη η
προσχώρηση της
Κροατίας στην
Ευρωπαϊκή
Ένωση («το
πρωτόκολλο») ,
με την
επιφύλαξη της
σύναψής του.
(2)       Το
πρωτόκολλο
πρέπει να
εγκριθεί,
ΕΞΕΔΩΣΕ
ΤΗΝ ΠΑΡΟΥΣΑ
ΑΠΟΦΑΣΗ:
Άρθρο 1
Εγκρίνεται
με την παρούσα
απόφαση, εξ
ονόματος της
Ένωσης και των
κρατών μελών
της[3], το
πρωτόκολλο
τροποποίησης
της συμφωνίας
Κοινού
Ευρωπαϊκού
Αεροπορικού
Χώρου μεταξύ
της Ευρωπαϊκής
Ένωσης και των
κρατών μελών
της, αφενός, και της
Γεωργίας,
αφετέρου,
προκειμένου να
ληφθεί υπόψη η
προσχώρηση της
Κροατίας στην
Ευρωπαϊκή
Ένωση.
Άρθρο 2
Ο
Πρόεδρος του
Συμβουλίου
εξουσιοδοτείται
να ορίσει το ή
τα πρόσωπα που
είναι αρμόδια
να καταθέσουν,
εξ ονόματος
της Ένωσης και
των κρατών
μελών της, το
έγγραφο
έγκρισης που
προβλέπεται
στο άρθρο 3 του
πρωτοκόλλου.
Άρθρο 3
Η
παρούσα
απόφαση
αρχίζει να
ισχύει την
ημερομηνία
έκδοσής της.
Βρυξέλλες,
                                                                       Για
το Συμβούλιο
                                                                       Ο
Πρόεδρος
[1]               ΕΕ C της , σ. .
[2]               EE L […] της […], σ. […].
[3]               Το
κείμενο του
πρωτοκόλλου
δημοσιεύθηκε
στην Επίσημη
Εφημερίδα της
Ευρωπαϊκής
Ένωσης ΕΕ L ……….,
καθώς και η
απόφαση
σχετικά με την
υπογραφή του.